Ez a dokumentum az Aubagio jóváhagyott kísérőiratait képezi, és változáskövetéssel jelölve tartalmazza a kísérőiratokat érintő előző eljárás (EMEA/H/C/002514/IA/0048) óta eszközölt változtatásokat.
További információ az Európai Gyógyszerügynökség honlapján található: https://www.ema.europa.eu/en/medicines/human/EPAR/aubagio
I. MELLÉKLET
ALKALMAZÁSI ELŐÍRÁS

1.
A GYÓGYSZER NEVE
AUBAGIO 7 mg filmtabletta

AUBAGIO 14 mg filmtabletta
2.
MINŐSÉGI ÉS MENNYISÉGI ÖSSZETÉTEL
AUBAGIO 7 mg filmtabletta

7 mg teriflunomidot tartalmaz filmtablettánként.
Ismert hatású segédanyag

77 mg laktóz (monohidrát formájában) tablettánként.
AUBAGIO 14 mg filmtabletta

14 mg teriflunomidot tartalmaz filmtablettánként.
Ismert hatású segédanyag
72 mg laktóz (monohidrát formájában) tablettánként.
A segédanyagok teljes listáját lásd a 6.1 pontban.

3.
GYÓGYSZERFORMA
Filmtabletta (tabletta).

AUBAGIO 7 mg filmtabletta

Nagyon halvány zöldes-kékes szürke vagy halvány zöldeskék, hatszög alakú, egyik oldalán („7”) mélynyomású jelöléssel, másik oldalán bevésett cégemblémával ellátott 7,5 mm-es filmtabletta.

AUBAGIO 14 mg filmtabletta

Halványkék vagy pasztellkék, ötszög alakú, egyik oldalán („14”) mélynyomású jelöléssel, másik oldalán bevésett cégemblémával ellátott 7,5 mm-es filmtabletta.

4.
KLINIKAI JELLEMZŐK
4.1
Terápiás javallatok
Az AUBAGIO relapszáló-remittáló sclerosis multiplexben (RRSM) szenvedő felnőttek, valamint 10 éves és ennél idősebb gyermekek és serdülők kezelésére javallott (kérjük, az 5.1 pontban olvassa el az azokra a populációkra vonatkozó fontos információkat, amelyekben a hatásosságot bizonyították).
4.2
Adagolás és alkalmazás
A kezelést a sclerosis multiplex kezelésében jártas orvosnak kell elindítania és felügyelnie.
Adagolás

Felnőttek
Felnőtteknek a teriflunomid javasolt adagja naponta egyszer 14 mg.
Gyermekek és serdülők (10 évesek és idősebbek)
A teriflunomid javasolt adagja (10 éves és idősebb) gyermekeknél és serdülőknél a testtömegtől függ:
· >40 kg testtömegű gyermekeknél és serdülőknél: naponta egyszer 14 mg.
· ≤40 kg testtömegű gyermekeknél és serdülőknél: naponta egyszer 7 mg.
A stabilan 40 kg feletti gyermekeknél és serdülőknél naponta egyszeri 14 mg-os adagra kell váltani.
A filmtabletta étkezés közben vagy attól függetlenül is bevehető.

Különleges betegcsoportok
Idősek
Az AUBAGIO óvatossággal alkalmazandó a 65. életévüket betöltött betegeknél, mert a biztonságosságról és a hatásosságról nem áll rendelkezésre elegendő adat.
Vesekárosodás
Nincs szükség dózismódosításra enyhe, közepesen súlyos vagy súlyos vesekárosodás esetén (ha a beteg nincs dializálva). Dialíziskezelésben részesülő, súlyos vesekárosodásban szenvedő betegeket nem vizsgáltak. Ezért ebben a populációban a teriflunomid ellenjavallt (lásd 4.3 pont).

Májkárosodás
Nincs szükség dózismódosításra enyhe vagy közepesen súlyos fokú májkárosodás esetén. A teriflunomid ellenjavallt súlyos fokú májkárosodásban szenvedő betegeknél (lásd 4.3 pont).

Gyermekek (10 évesnél fiatalabbak)
A teriflunomid biztonságosságát és hatásosságát 10 évesnél fiatalabb gyermekek esetében még nem igazolták.
Nincsenek rendelkezésre álló adatok.
Az alkalmazás módja

A filmtabletta szájon át alkalmazandó. A tablettát egészben, vízzel kell lenyelni.
4.3
Ellenjavallatok
A készítmény hatóanyagával vagy a 6.1 pontban felsorolt bármely segédanyagával szembeni túlérzékenység.
Súlyos fokú májkárosodásban szenvedő betegek (Child–Pugh „C” stádium).
Terhes nők, továbbá fogamzóképes, a teriflunomid‑kezelés alatt és után megbízható fogamzásgátlást nem alkalmazó nők, amennyiben a teriflunomid plazmaszintje 0,02 mg/l fölött van (lásd 4.6 pont). A kezelés megkezdése előtt ki kell zárni a terhességet (lásd 4.6 pont).

Szoptató nők (lásd 4.6 pont).

Súlyosan immunhiányos állapotban lévő pl. szerzett immunhiányos szindrómában (AIDS) szenvedő betegek.

Jelentősen csökkent csontvelőfunkciójú betegek, vagy jelentős anaemia, leukopenia, neutropenia vagy thrombocytopenia esetén.

Súlyos, aktív fertőzésben szenvedő betegek, a fertőzés megszűnéséig (lásd 4.4 pont).

Dialíziskezelésben részesülő, súlyos fokú vesekárosodásban szenvedő betegek, mert ezzel a betegcsoporttal nincs elegendő klinikai tapasztalat.

Súlyos hypoproteinaemiában (pl. nephrosis szindrómában) szenvedő betegek.
4.4
Különleges figyelmeztetések és az alkalmazással kapcsolatos óvintézkedések

Monitorozás

Kezelés előtt

A teriflunomid‑kezelés megkezdése előtt a következőket szükséges értékelni:
· vérnyomás;
· glutamát-piruvát-transzamináz (GPT [alanin-aminotranszferáz, ALAT]);
· teljes vérkép, beleértve a minőségi vérképet és a thrombocytaszámot is.
A kezelés alatt
A teriflunomiddal történő kezelés alatt a következőket szükséges monitorozni:
· vérnyomás
· rendszeres ellenőrzés

· glutamát-piruvát-transzamináz (GPT [alanin-aminotranszferáz, ALAT])

· a májenzimszinteket a kezelés első 6 hónapja alatt legalább négyhetente, azt követően pedig rendszeresen ellenőrizni kell.

· meg kell fontolni további ellenőrzések elvégzését, ha az AUBAGIO-t már előzetesen fennálló májbetegségben szenvedő betegeknél vagy más, potenciálisan hepatotoxikus gyógyszerrel egyidejűleg alkalmazzák, illetve olyan esetben, ha a klinikai jelek és tünetek, mint a megmagyarázhatatlan eredetű hányinger, hányás, hasi fájdalom, fáradtság, anorexia vagy sárgaság, és/vagy sötét színű vizelet ezt indokolják. A májenzimszinteket a kezelés első 6 hónapja alatt kéthetente, azt követően pedig a kezelés megkezdésétől számítva legalább 8 hetente ellenőrizni kell – legalább 2 évig a kezelés kezdetétől számítva.
· ha a megnövekedett GPT- (ALAT) érték a normálérték felső határának kétszerese és háromszorosa között van, hetente kell ellenőrzést végezni.
· teljes vérkép – a klinikai jelek és tünetek alapján (pl. fertőzés) szükséges vizsgálni a kezelés alatt.
Gyorsított eliminációs eljárás
A teriflunomid lassan eliminálódik a plazmából. Gyorsított eliminációs eljárás nélkül átlagosan 8 hónapig tart, amíg a plazmakoncentráció 0,02 mg/l szint alá csökken, de a hatóanyag clearance-ének egyénenkénti eltérése miatt ez akár 2 évig is eltarthat. A teriflunomid abbahagyása után bármikor alkalmazható a gyorsított eliminációs eljárás (az eljárással kapcsolatos részletekért lásd 4.6 és 5.2 pont).

Hepaticus hatások

Teriflunomiddal kezelt betegeknél a májenzimszintek emelkedését figyelték meg (lásd 4.8 pont). Ezek az emelkedett értékek főként a kezelés első 6 hónapjában jelentkeztek.
A teriflunomid‑kezelés során gyógyszer okozta májkárosodás (drug induced liver injury, DILI) eseteit figyelték meg, amely esetenként életveszélyes volt. A legtöbb, gyógyszer okozta májkárosodásos eset hetekkel vagy hónapokkal a teriflunomid‑kezelés megkezdése után jelentkezett, de tartós alkalmazás esetén is jelentkezhet gyógyszer okozta májkárosodás.
A teriflunomid alkalmazásával összefüggő májenzimszint-emelkedés és gyógyszer okozta májkárosodás kockázata fokozott lehet a már előzetesen májbetegségben szenvedő, az egyidejűleg más hepatotoxikus gyógyszerrel kezelt, és/vagy a jelentős mennyiségű alkoholt fogyasztó betegeknél. Ezeket a betegeket szorosan ellenőrizni kell a májkárosodás jeleinek és tüneteinek észlelése érdekében.
A teriflunomid-terápiát le kell állítani, és fontolóra kell venni a gyorsított eliminációs eljárás alkalmazását, ha felmerül a májkárosodás gyanúja. Ha a májenzimek emelkedett (a normálérték felső határának háromszorosát meghaladó) szintje igazolódik, a teriflunomid-kezelést le kell állítani.
A kezelés leállítása esetén a májfunkciós vizsgálatokat folytatni kell a transzaminázszintek normalizálódásáig.
Hypoproteinaemia

Mivel a teriflunomid erősen kötődik a proteinekhez, és a kötődés az albuminkoncentrációtól függ, a nem kötött teriflunomid plazmakoncentrációja várhatóan meg fog nőni hypoproteinaemiás – pl. nephrosis szindrómás – betegeknél. A teriflunomid nem alkalmazható súlyos hypoproteinaemiás állapotú betegeknél.

Vérnyomás

A teriflunomid-kezelés során vérnyomás-emelkedés fordulhat elő (lásd 4.8 pont). A vérnyomást a teriflunomid-kezelés megkezdése előtt és azt követően is rendszeresen ellenőrizni kell. A teriflunomid-kezelés előtt és alatt a vérnyomás-emelkedést megfelelően kezelni kell.
Fertőzések

A teriflunomid-kezelés megkezdését súlyos, aktív fertőzésben szenvedő betegeknél a fertőzés megszűnéséig el kell halasztani.
Placebokontrollos vizsgálatokban a súlyos fertőzések nem voltak gyakoribbak a teriflunomid mellett (lásd 4.8 pont).
Herpesvirus-fertőzések, köztük oralis herpes és herpes zoster eseteit jelentették teriflunomiddal kapcsolatban (lásd 4.8 pont), köztük néhány súlyos esetet is, ideértve a herpesvirus okozta meningoencephalitist és a herpesvirus-disszeminációt. Ezek a kezelés során bármikor előfordulhatnak.
Ha egy betegnél bármilyen súlyos fertőzés kialakul, a teriflunomid immunmoduláns hatása miatt fontolóra kell venni az AUBAGIO-kezelés szüneteltetését, és a kezelés ismételt elkezdése előtt újból mérlegelni kell a várható előnyöket és kockázatokat. A hosszú felezési idő miatt fontolóra kell venni a gyorsított eliminációt kolesztiraminnal vagy orvosi szénnel.
Az AUBAGIO-kezelésben részesülő betegeket figyelmeztetni kell, hogy ha fertőzésre utaló tüneteket észlelnek, forduljanak orvoshoz. Az aktív akut vagy krónikus fertőzésben szenvedő betegek a fertőzés gyógyulásáig nem kezdhetik el az AUBAGIO-kezelést.
A latens tuberculosis-fertőzést hordozó betegeknél a teriflunomid biztonságossága nem ismert, mert a klinikai vizsgálatokban nem végeztek szisztematikus tuberculosis-szűrést. A tuberculosis-szűrésen pozitív eredményt mutató betegeket a terápia megkezdése előtt a standard orvosi gyakorlat szerint kezelni kell.
Respiratorikus reakciók

A forgalomba hozatalt követő időszakban a teriflunomiddal kapcsolatban interstitialis tüdőbetegségről (interstitial lung disease, ILD), valamint pulmonalis hypertonia eseteiről számoltak be.
A kockázat fokozott lehet azoknál a betegeknél, akiknél korábban már jelentkezett ILD.
Az ILD akut módon, változatos klinikai formában a kezelés alatt bármikor előfordulhat.
Az ILD halálos kimenetelű is lehet.
Az újonnan jelentkező vagy a súlyosbodó pulmonalis tünetek – pl. perzisztáló köhögés vagy nehézlégzés – okot adhatnak a terápia felfüggesztésére és a megfelelő további kivizsgálásokra, esettől függően. Amennyiben a gyógyszer adásának megszakítása válik szükségessé, megfontolandó a gyorsított eliminációs eljárás megindítása.
Hematológiai hatások

A fehérvérsejtszám csökkenése (átlagosan <15% a kiindulási szinthez képest) volt megfigyelhető (lásd 4.8 pont). Óvintézkedésként a kezelés megkezdése előtt rendelkezésre kell állnia egy friss teljes vérképnek, beleértve a minőségi vérképet és a thrombocytaszámot, és a kezelés alatt vizsgálni kell a teljes vérképet, ha a klinikai jelek és tünetek (pl. fertőzések) azt indokolttá teszik.
Az előzetesen fennálló anaemia, leukopenia és/vagy thrombocytopenia, valamint a csökkent csontvelőfunkció, illetve a csontvelő-károsodás fennálló kockázata mind olyan tényezők, amelyek mellett fokozott a hematológiai rendellenességek kockázata. Ha ilyen hatások jelentkeznek, a teriflunomid plazmaszintjének csökkentése érdekében fontolóra kell venni a gyorsított eliminációs eljárást (lásd fent).
Súlyos hematológiai reakciók – köztük pancytopenia – esetében az AUBAGIO-t és minden más, egyidejű myelosuppressiv kezelést le kell állítani, és fontolóra kell venni a teriflunomid gyorsított eliminációs eljárásának megkezdését.
Bőrreakciók

Az AUBAGIO-val kapcsolatban súlyos, esetenként halálos bőrreakciókról, köztük Stevens–Johnson‑szindrómáról (SJS), toxicus epidermalis necrolysisről (TEN), és eosinophiliával és szisztémás tünetekkel járó gyógyszerreakcióról (DRESS) számoltak be.
Ha olyan bőr- és/vagy nyálkahártya-reakciók (stomatitis ulcerosa) észlelhetők, amelyek felvetik egy súlyos, generalizált bőrreakció (Stevens–Johnson-szindróma, toxicus epidermalis necrolysis – Lyell-szindróma, vagy eosinophiliával és szisztémás tünetekkel járó gyógyszerreakció) gyanúját, a teriflunomid-kezelést és minden egyéb, ezekkel feltételezhetően összefüggő kezelést le kell állítani, és azonnal meg kell kezdeni a gyorsított eliminációs eljárást. Ilyen esetekben a beteget soha nem szabad újból teriflunomiddal kezelni (lásd 4.3 pont).

Újonnan kialakuló psoriasisról (beleértve a pustulás psoriasist) és a már fennálló psoriasis súlyosbodásáról számoltak be a teriflunomid alkalmazásával kapcsolatosan. A kezelés leállítása és gyorsított eliminációs eljárás megkezdése mérlegelendő, figyelembe véve a páciens betegségét és kórelőzményét.
Bőrfekély és sebgyógyulási zavar jelentkezhet az AUBAGIO-val kezelt betegeknél. Az AUBAGIO okozta bőrfekély gyanúja esetén, ha a bőrfekély a megfelelő kezelés ellenére fennáll, vagy ha műtét után nagy a sebgyógyulási zavar kockázata, fontolóra kell venni az AUBAGIO-kezelés leállítását és a gyorsított eliminációs eljárás alkalmazását. Az AUBAGIO-kezelés újraindításáról a megfelelő sebgyógyulás klinikai megítélése alapján kell dönteni.
Peripheriás neuropathia
AUBAGIO-val kezelt betegeknél peripheriás neuropathia eseteiről számoltak be (lásd 4.8 pont). A legtöbb beteg állapota javult az AUBAGIO-kezelés leállítása után. A végső kimenetel tekintetében azonban nagy volt a variabilitás: néhány beteg neuropathiája meggyógyult, míg néhány beteg tünetei perzisztáltak. Ha egy AUBAGIO-t szedő betegnél bizonyított peripheriás neuropathia alakul ki, fontolóra kell venni az AUBAGIO-kezelés leállítását és a gyorsított eliminációs eljárás alkalmazását.
Vakcináció

Két klinikai vizsgálatban kimutatták, hogy az inaktivált neoantigén vakcina (alapimmunizáció) és az ismételt antigén-expozíció (emlékeztető oltás) biztonságos és hatásos az AUBAGIO-kezelés alatt. Az élő, attenuált vírust tartalmazó vakcinák fertőzésveszélyt jelenthetnek, ezért kerülendők.
Immunszuppresszív vagy immunmoduláns terápiák

A teriflunomid anyavegyülete a leflunomid, ezért a teriflunomid és a leflunomid együttes alkalmazása nem javasolt.
Az SM kezelését szolgáló antineoplasztikus, ill. immunszuppresszív terápiákkal történő együttes alkalmazást nem értékelték. Azok a biztonságossági vizsgálatok, melyekben a teriflunomidot béta‑interferonnal vagy glatiramer-acetáttal együtt alkalmazták legfeljebb egy évig, nem tártak fel semmilyen különleges biztonságossági aggályt, de a mellékhatások előfordulási aránya nagyobb volt a teriflunomid monoterápiához képest. A sclerosis multiplex kezelését célzó ilyen kombinációk hosszú távú biztonságosságát nem igazolták.

Váltás más gyógyszerről AUBAGIO-ra, illetve fordítva

A teriflunomid és a béta-interferon vagy glatiramer-acetát együttes alkalmazására vonatkozó klinikai adatok alapján nincs szükség várakozási periódusra, amikor megkezdik a teriflunomid-kezelést a béta-interferon vagy a glatiramer-acetát után, illetve amikor béta-interferont vagy glatiramer-acetátot kezdenek alkalmazni a teriflunomid után.

A natalizumab hosszú felezési ideje miatt egyidejű expozíció és így egyidejű immunológiai hatások fordulhatnak elő akár 2-3 hónapig is a natalizumab leállítása után, ha az AUBAGIO-kezelést azonnal megkezdik. Ezért a betegek natalizumabról AUBAGIO-ra történő átállításakor elővigyázatosság szükséges.

A fingolimod felezési ideje alapján 6 hetes kezelés nélküli időszak szükséges a keringésből való kiürülés érdekében, és 1-2 hónap szükséges ahhoz, hogy a lymphocyták száma visszatérjen a normál tartományba a fingolimod-terápia leállítása után. Ha az AUBAGIO-kezelést ez alatt az időszak alatt kezdik el, akkor az egyidejű fingolimod-expozíciót eredményez. Ez additív hatással lehet az immunrendszerre, ezért körültekintően kell eljárni.

SM-es betegeknél a t1/2z mediánértéke kb. 19 nap volt 14 mg-os ismételt dózisok adása után. Ha olyan döntés születik, hogy leállítják az AUBAGIO-kezelést, akkor az 5 felezési időn (kb. 3 és fél hónapon, néhány betegnél még hosszabb időn) belül megkezdett más terápia egyidejű AUBAGIO-expozíciót okoz. Ez additív hatással lehet az immunrendszerre, ezért körültekintően kell eljárni.
Zavaró hatás az ionizáltkalcium-szint meghatározásában
Az ionizált kalcium szintjének mérése tévesen csökkent értéket mutathat leflunomid és/vagy teriflunomid (a leflunomid aktív metabolitja) alkalmazása során az ionizáltkalciumion-mérő készülék típusától (pl. vérgáz-analizátor) függően. Ezért meg kell kérdőjelezni az ionizált kalcium csökkent szintjének hitelességét leflunomiddal vagy teriflunomiddal kezelt betegek esetében. Kétes mérési eredmények esetén a teljes szérumkalcium albuminra korrigált koncentrációjának meghatározása javasolt.
Gyermekek és serdülők
Pancreatitis

A gyermekeknél és serdülőknél folytatott klinikai vizsgálatban a teriflunomidot kapó betegeknél pancreatititst, néhány esetben akut pancreatitist figyeltek meg (lásd 4.8 pont). A klinikai tünetek közé tartozott a hasi fájdalom, a hányinger és/vagy a hányás. A betegeknél a szérumamiláz és -lipáz szintje is emelkedett volt. A tünetek néhány hónaptól 3 évig terjedő időszakon belül jelentkeztek. A betegeket tájékoztatni kell a pancreatitisre jellemző tünetekről. Pancreatitis gyanúja esetén a hasnyálmirigyenzimek és a kapcsolódó laboratóriumi paraméterek meghatározását el kell végezni. A pancreatitis igazolása esetén a teriflunomid‑kezelést meg kell szakítani, és gyorsított eliminációs eljárást kell indítani (lásd 5.2 pont).
Laktóz

Mivel az AUBAGIO laktózt tartalmaz, ritkán előforduló, örökletes galaktózintoleranciában, teljes laktázhiányban vagy glükóz-galaktóz malabszorpcióban a készítmény nem szedhető.
Nátrium

A készítmény kevesebb mint 1 mmol (23 mg) nátriumot tartalmaz tablettánként, azaz gyakorlatilag „nátriummentes”.

4.5
Gyógyszerkölcsönhatások és egyéb interakciók
Más hatóanyagok teriflunomidra gyakorolt farmakokinetikai kölcsönhatásai

A teriflunomid elsődleges biotranszformációs útja a hidrolízis. Az oxidáció csak kisebb szerepet játszik.

Erős citokróm P450- (CYP) és transzporterinduktorok
Rifampicin (amely a CYP2B6, 2C8, 2C9, 2C19, 3A induktora, valamint a P-glikoprotein [P-gp] és az emlőrákrezisztencia-fehérje [BCRP] efflux transzporterek egyik induktora) ismételt dózisainak (600 mg naponta egyszer, 22 napig) teriflunomiddal (70 mg egyszeri dózis) történő együttes adása kb. 40%-os csökkenést okozott a teriflunomid-expozícióban. A rifampicin és más, ismerten erős CYP- és transzporter-induktorok (pl. karbamazepin, fenobarbitál, fenitoin és közönséges orbáncfű) óvatossággal alkalmazandók a teriflunomid-kezelés alatt.

Kolesztiramin vagy orvosi szén

Nem javasolt, hogy a teriflunomid-kezelésben részesülő betegek kolesztiramint vagy aktív szenet kapjanak (kivéve azokat az eseteket, amikor a gyorsított elimináció a cél), mert ezek a szerek a plazmakoncentráció gyors és jelentős csökkenéséhez vezetnek. Feltételezhető, hogy a mechanizmus a teriflunomid enterohepaticus körforgásának megszakítása és/vagy gastrointestinalis dialysise.

A teriflunomid más hatóanyagokra gyakorolt farmakokinetikai kölcsönhatásai

A teriflunomid CYP2C8-szubsztrátra gyakorolt hatása: repaglinid

Növekedés mutatkozott a repaglinid átlagos Cmax‑ és AUC‑értékében (1,7‑szeres, illetve 2,4‑szeres) a teriflunomid ismételt dózisai után, azt valószínűsítve, hogy a teriflunomid egy in vivo CYP2C8-inhibitor. Ezért a CYP2C8 által metabolizált gyógyszerek – pl. repaglinid, paklitaxel, pioglitazon vagy roziglitazon – körültekintéssel alkalmazandók a teriflunomid-kezelés alatt.

A teriflunomid oralis fogamzásgátlókra gyakorolt hatása: 0,03 mg etinilösztradiol és 0,15 mg levonorgesztrel
A teriflunomid ismételt dózisai után növekedés mutatkozott az etinilösztradiol átlagos Cmax- és AUC0-24-értékében (1,58‑szoros, illetve 1,54‑szoros), valamint a levonorgesztrel átlagos Cmax- és AUC0-24-értékeiben (1,33‑szoros, illetve 1,41‑szoros). Habár nem várható, hogy a teriflunomid ezen kölcsönhatása hátrányosan befolyásolná az oralis fogamzásgátlók hatásosságát, ezt figyelembe kell venni, amikor a teriflunomid-kezelés alatt alkalmazott oralis fogamzásgátló kezelést kiválasztják vagy módosítják.

A teriflunomid CYP1A2-szubsztrátra gyakorolt hatása: koffein

A teriflunomid ismételt dózisai után a koffein (CYP1A2 szubsztrát) átlagos Cmax‑értéke 18%‑kal, AUC‑értéke 55%‑kal csökkent, azt valószínűsítve, hogy a teriflunomid egy gyenge in vivo CYP1A2‑induktor. Ezért a CYP1A2 által metabolizált gyógyszerek – pl. duloxetin, aloszetron, teofillin és tizanidin – körültekintéssel alkalmazandók a teriflunomid-kezelés alatt, mert csökkenhet ezeknek a gyógyszereknek a hatásossága.

A teriflunomid warfarinra gyakorolt hatása
A teriflunomid ismételt dózisai nem voltak hatással az S-warfarin farmakokinetikájára, azt jelezve, hogy a teriflunomid se nem CYP2C9‑inhibitor, se nem CYP2C9‑induktor. A warfarin és a teriflunomid együttes alkalmazásakor azonban 25%‑os csökkenés volt megfigyelhető a nemzetközi normalizált arányban (INR) ahhoz képest, mint amit a warfarin önálló alkalmazása esetén mértek. Ezért amikor warfarint teriflunomiddal egy időben alkalmaznak, szorosan követni és monitorozni kell az INR értékét.

A teriflunomid szervesanion-transzporter 3- (OAT3) szubsztrátokra gyakorolt hatása
Növekedés mutatkozott a cefaklór átlagos Cmax- és AUC-értékében (1,43‑szoros, illetve 1,54‑szoros) a teriflunomid ismételt dózisai után, azt valószínűsítve, hogy a teriflunomid egy in vivo OAT3-inhibitor. Ezért körültekintéssel kell eljárni, amikor a teriflunomidot egy időben alkalmazzák OAT3-szubsztrátokkal – pl. cefaklór, benzilpenicillin, ciprofloxacin, indometacin, ketoprofén, furoszemid, cimetidin, metotrexát, zidovudin.

A teriflunomid BCRP- és/vagy szervesanion-transzporter B1 és B3 polipeptid- (OATP1B1/B3) szubsztrátokra gyakorolt hatása
Növekedés mutatkozott a rozuvasztatin átlagos Cmax- és AUC-értékében (2,65‑szoros, illetve 2,51-szoros) a teriflunomid ismételt dózisai után. Ennek a plazma-rozuvasztatin‑expozíció-növekedésnek azonban nem volt nyilvánvaló hatása a HMG-CoA-reduktáz-aktivitásra. Teriflunomiddal való egyidejű alkalmazáskor a rozuvasztatin dózisának 50%‑os csökkentése javasolt. Más BCRP‑szubsztrátok (pl. metotrexát, topotekán, szulfaszalazin, daunorubicin, doxorubicin) és az OATP család más szubsztrátjainak esetében is – különösen a HMG‑CoA-reduktáz‑inhibitoroknál – pl. szimvasztatin, atorvasztatin, pravasztatin, metotrexát, nateglinid, repaglinid, rifampicin – a teriflunomid egyidejű alkalmazását körültekintően kell végezni. A betegeket szorosan monitorozni kell a túlzott gyógyszer-expozíció jeleinek és tüneteinek észlelése érdekében, és fontolóra kell venni ezen gyógyszerek dózisának csökkentését.

4.6
Termékenység, terhesség és szoptatás
Alkalmazása férfiaknál
A teriflunomid-kezelésből származó, férfiakra visszavezethető embryofoetalis toxicitás kockázata alacsonynak tekinthető (lásd 5.3 pont).

Terhesség

A teriflunomid terhes nőknél történő alkalmazásáról korlátozott mennyiségű adat áll rendelkezésre. Az állatokkal végzett vizsgálatok reprodukciós toxicitást igazoltak (lásd 5.3 pont).

A terhesség alatt alkalmazott teriflunomid súlyos veleszületett rendellenességeket okozhat. A teriflunomid ellenjavallt a terhesség alatt (lásd 4.3 pont).
Fogamzóképes nőknek hatékony fogamzásgátlást kell alkalmazniuk a teriflunomid-kezelés alatt és utána is, amíg a teriflunomid plazmaszintje 0,02 mg/l fölött van. Ebben az időszakban a nőbetegeknek kezelőorvosukkal meg kell beszélniük a fogamzásgátlás abbahagyására vagy módosítására vonatkozó bármely tervüket. Az AUBAGIO‑val kezelt lánygyermekeknek és/vagy a leánygyermekek szüleinek/gondviselőinek az első mensesről mindenképpen tájékoztatniuk kell a kezelőorvost. A fogamzóképessé vált betegekkel meg kell beszélni a fogamzásgátlás módjait és a magzatra gyakorolt esetleges kockázatot. A betegeket nőgyógyászhoz kell irányítani.
A beteg figyelmét fel kell hívni arra, hogy ha a menses késik, vagy bármilyen egyéb okból terhességre gyanakszik, meg kell szakítani az AUBAGIO‑kezelést és haladéktalanul értesítenie kell a kezelőorvosát terhességi vizsgálatot kérve – és amennyiben az pozitív, akkor a betegnek és a kezelőorvosnak meg kell beszélnie a terhesség kockázatait. Ha a menses első késésekor azonnal megkezdik az alább leírt gyorsított eliminációs eljárást és ezzel gyorsan csökkentik a vérben lévő teriflunomid-szintet, akkor lehetséges, hogy csökkenthető a magzatot fenyegető kockázat.
Ha a teriflunomid-kezelésben részesülő nő teherbe szeretne esni, a gyógyszert le kell állítani, és gyorsított eliminációs eljárás javasolt, hogy a plazmakoncentrációt minél hamarabb 0,02 mg/l alá sikerüljön csökkenteni (lásd alább).
Ha nem alkalmaznak gyorsított eliminációs eljárást, a teriflunomid plazmaszintje várhatóan 0,02 mg/l fölött marad átlagosan 8 hónapig, és néhány betegnél akár 2 év is eltelhet, mire a plazmakoncentráció 0,02 mg/l alá csökken. Ezért mielőtt egy nő megpróbálna teherbe esni, mindenképpen meg kell mérni a teriflunomid plazmakoncentrációját. Ha már megállapították, hogy a teriflunomid plazmakoncentrációja 0,02 mg/l alatti, a plazmakoncentrációt 14 nap (vagy több) elteltével újból meg kell mérni. Ha a plazmakoncentráció mindkét alkalommal 0,02 mg/l alatt van, akkor nem várható magzati kockázat.
A minta tesztelésére vonatkozó további információkért forduljon a forgalomba hozatali engedély jogosultjához, illetve annak helyi képviseletéhez (lásd 7. pont).

Gyorsított eliminációs eljárás
A teriflunomid-kezelés leállítása után:

· a beteg 8 g kolesztiramint kap naponta 3-szor, 11 napon keresztül; vagy naponta 3-szor 4 g kolesztiramin is alkalmazható, ha a napi 3-szori 8 g-os dózist a beteg nem tolerálja jól,

· alternatív módszer: szájon át adott 50 g orvosi szén por 12 óránként, 11 napon keresztül.

A gyorsított eliminációs eljárások bármelyikét alkalmazzák is, legalább 14 nap különbséggel elvégzett 2 külön teszttel kell ellenőrizni a teriflunomid eliminációját, és a 0,02 mg/l alatti plazmakoncentráció első észlelésétől számított másfél hónapos várakozási időt kell tartani a fogamzás előtt.

Mind a kolesztiramin, mind az orvosi szén befolyásolhatja az ösztrogének és progesztogének felszívódását, ezért a kolesztiraminnal vagy orvosi szénnel végzett gyorsított eliminációs eljárás alatt az oralis fogamzásgátló szerek nem garantálnak megbízható fogamzásgátlást. Egyéb fogamzásgátló módszerek alkalmazása javasolt.
Szoptatás

Az állatokkal végzett vizsgálatok igazolták a teriflunomid kiválasztódását a laktáló állatok tejébe. A teriflunomid ellenjavallt a szoptatás időszakában (lásd 4.3 pont).
Termékenység

Állatkísérletek eredményei nem igazoltak a termékenységre kifejtett hatást (lásd 5.3 pont). Habár nem állnak rendelkezésre humán adatok, nem várható, hogy a gyógyszer hatással lenne a férfiak vagy a nők termékenységére.
4.7
A készítmény hatásai a gépjárművezetéshez és a gépek kezeléséhez szükséges képességekre
Az AUBAGIO nem, vagy csak elhanyagolható mértékben befolyásolja a gépjárművezetéshez és a gépek kezeléséhez szükséges képességeket. 
Az anyavegyülettel, a leflunomiddal kapcsolatban jelentett néhány mellékhatás – pl. a szédülés – ronthatja a beteg koncentráló- és reakcióképességét. Ilyenkor a betegnek kerülnie kell a gépjárművezetést és a gépek kezelését.

4.8
Nemkívánatos hatások, mellékhatások
A biztonságossági profil összefoglalása
A (7 mg, illetve 14 mg) teriflunomiddal kezelt betegek körében a leggyakrabban jelentett mellékhatások a következők voltak: fejfájás (17,8%, illetve 15,7%), diarrhoea (13,1%, illetve 13,6%), emelkedett GPT (ALAT) (13%, illetve 15%), nausea (8%, illetve 10,7%) és alopecia (9,8%, illetve 13,5%). Általában a fejfájás, a diarrhoea, a nausea és az alopecia enyhe vagy közepes súlyosságú és átmeneti volt, és ritkán vezetett a kezelés megszakításához.
A teriflunomid a leflunomid fő metabolitja. A rheumatoid arthritisben vagy arthritis psoriaticában szenvedő betegeknél alkalmazott leflunomid biztonságossági profilja iránymutató lehet, amikor teriflunomidot írnak fel SM-betegek számára.

A mellékhatások táblázatos felsorolása

A teriflunomidot négy placebokontrollos vizsgálatban (1045, illetve 1002 beteg a teriflunomid 7 mg, ill. 14 mg dóziscsoportban) és egy aktív komparátoros vizsgálatban (110 beteg mindkét teriflunomid kezelési csoportban) értékelték, amelyekben összesen 2267, a sclerosis multiplex (RSM) relapszáló formájában szenvedő felnőtt beteget kezeltek teriflunomiddal (1155 beteg kapott napi 7 mg-ot, 1112 beteg pedig napi 14 mg-ot), a kezelések időtartamának mediánértéke kb. 672 nap volt.
A placebokontrollos, felnőtt betegekkel végzett vizsgálatokban az AUBAGIO alkalmazása során jelentett mellékhatások alább láthatók, ezeket 7 mg vagy 14 mg teriflunomid esetén, felnőtteknél végzett vizsgálatokban jelentették. Az előfordulási gyakoriságok az alábbiak szerint vannak meghatározva: nagyon gyakori (≥1/10), gyakori (≥1/100 – <1/10), nem gyakori (≥1/1000 – <1/100), ritka (≥1/10 000 – <1/1000), nagyon ritka (<1/10 000) és nem ismert (a gyakoriság a rendelkezésre álló adatokból nem állapítható meg). Az egyes gyakorisági kategóriákon belül a mellékhatások csökkenő súlyosság szerint kerülnek megadásra.

a: Bővebb információt lásd Kiválasztott mellékhatások leírása.
b: Lásd 4.4 pont.
c: A gyakoriság gyermeknél és serdülőknél „gyakori”, egy gyermekeknél és serdülőknél végzett kontrollos klinikai vizsgálat alapján; A gyakoriság felnőtteknél „nem gyakori”
Kiválasztott mellékhatások leírása
Alopecia
Alopeciáról számoltak be (a következő formákban: hajszálvékonyodás, hajsűrűség-csökkenés, hajhullás, a haj textúrájának megváltozásával vagy anélkül) a 14 mg teriflunomiddal kezelt betegek 13,9%-ánál, míg a placebóval kezelt betegek 5,1%-ánál jelentkezett ilyen. A legtöbb leírt eset diffúz vagy generalizált jelenség volt a hajas fejbőrön (teljes mértékű hajhullást nem jelentettek), leggyakrabban az első 6 hónapban jelentkezett, és a 139 betegből 121 betegnél (87,1%) rendeződött a 14 mg teriflunomid-csoportban. A kezelés alopecia miatti abbahagyásának aránya 1,3% volt a 14 mg teriflunomid-csoportban, míg 0,1% volt a placebocsoportban.
Hepaticus hatások

Felnőtt betegeknél végzett, placebokontrollos vizsgálatok során a következőket észlelték:

	GPT (ALAT) növekedése (laboratóriumi érték alapján) a kiindulási állapothoz képest – 

Biztonságossági populáció a placebokontrollos vizsgálatokban 

(ULN: a normálérték felső határa)

	
	placebo

(n = 997)
	teriflunomid 14 mg

(n= 1002)

	>3 ULN
	66/994 (6,6%)
	80/999 (8,0%)

	>5 ULN
	37/994 (3,7%)
	31/999 (3,1%)

	>10 ULN
	16/994 (1,6%)
	9/999 (0,9%)

	>20 ULN
	4/994 (0,4%)
	3/999 (0,3%)

	GPT (ALAT) >3 ULN és összbilirubin >2 ULN 
	5/994 (0,5%)
	3/999 (0,3%)


A transzamináz enyhe emelkedése, GPT (ALAT) ≤3 ULN, gyakrabban volt észlelhető a teriflunomiddal kezelt csoportokban, mint a placebocsoportokban. Az ULN háromszorosát meghaladó emelkedések előfordulási gyakorisága azonos volt a kezelési csoportokban. A transzamináz fent leírt emelkedése legtöbbször a kezelés első 6 hónapjában jelentkezett, és a kezelés abbahagyása után reverzibilisnek bizonyult. A helyreállás időtartama változó volt, hónapoktól évekig tartott.
Vérnyomásra kifejtett hatások

Felnőtt betegeknél végzett, placebokontrollos vizsgálatok során a következőket állapították meg:

- 
140 Hgmm fölötti szisztolés vérnyomást mértek a napi 14 mg teriflunomidot kapó betegek 19,9%‑ánál, és a placebót kapó betegek 15,5%‑ánál;
- 
160 Hgmm fölötti szisztolés vérnyomást mértek a napi 14 mg teriflunomidot kapó betegek 3,8%‑ánál, és a placebót kapó betegek 2,0%‑ánál;

- 
90 Hgmm fölötti diasztolés vérnyomást mértek a napi 14 mg teriflunomidot kapó betegek 21,4%‑ánál, és a placebót kapó betegek 13,6%‑ánál.

Fertőzések

A felnőtt betegeknél végzett, placebokontrollos klinikai vizsgálatokban a súlyos fertőzések nem fordultak elő gyakrabban a 14 mg teriflunomidot szedő betegek csoportjában (2,7%) a placebóhoz (2,2%) hasonlítva. Súlyos opportunista fertőzések 0,2%‑ban jelentek meg mindkét csoportban.
A forgalomba hozatalt követően súlyos fertőzésekről, köztük sepsisről számoltak be, néhány esetben halálos kimenettel.
Hematológiai hatások

A fehérvérsejtszám (WBC) átlagos csökkenése (<15% a kiindulási szinthez képest, főként neutrofilek és lymphocyták csökkenése) volt megfigyelhető az AUBAGIO felnőtteknél végzett, placebokontrollos vizsgálataiban, bár néhány beteg esetében ennél nagyobb csökkenés mutatkozott. Az átlagérték kiindulási értékhez viszonyított csökkenése az első 6 hétben következett be, majd a kezelés alatt az érték idővel stabilizálódott, de egy csökkent szinten (15%‑nál kisebb csökkentés a kiinduláshoz képest). A vörösvértestekre (RBC) (<2%) és a thrombocytaszámra (<10%) kifejtett hatás kevésbé volt jelentős.
Peripheriás neuropathia
Felnőtteknél végzett, placebokontrollos vizsgálatokban peripheriás neuropathiáról – beleértve a polyneuropathiát és a mononeuropathiát is (pl. carpalis alagút szindróma) – gyakrabban számoltak be a teriflunomiddal kezelt betegeknél, mint a placebóval kezelteknél. Pivotális, placebokontrollos vizsgálatokban az idegvezetéses vizsgálatokkal igazolt peripheriás neuropathiák incidenciája 1,9% volt (17/898 beteg) a 14 mg-os teriflunomid-kezelésben részesülő betegeknél, míg a placebocsoportban az incidencia 0,4%‑os volt (4/898 beteg). Peripheriás neuropathia miatt 5, napi 14 mg teriflunomidot kapó betegnél kellett leállítani a kezelést. A kezelés leállítása után közülük 4 betegnél számoltak be a neuropathia rendeződéséről.
Jó-, rosszindulatú és nem meghatározott daganatok (beleértve a cisztákat és polipokat is)

A klinikai vizsgálati tapasztalatokból úgy tűnik, hogy a teriflunomiddal nem nő a malignitás kockázata. Az immunrendszerre ható más gyógyszerek alkalmazásakor megnő a malignitás – különösen a lymphoproliferativ betegségek – kockázata (csoporthatás).

Súlyos bőrreakciók

Súlyos bőrreakció eseteiről számoltak be a teriflunomiddal kapcsolatban a forgalomba hozatalt követően (lásd 4.4 pont).
Asthenia

Felnőtteknél végzett, placebokontrollos vizsgálatokban az asthenia gyakorisága 2,0% volt a placebót kapó, 1,6% volt a 7 mg teriflunomidot kapó, és 2,2% volt a 14 mg teriflunomidot kapó csoportban.

Psoriasis

Placebokontrollos klinikai vizsgálatokban a psoriasis gyakorisága 0,3% volt a placebót kapó, 0,3% volt a 7 mg terifunomidot kapó, és 0,4% volt a 14 mg teriflunomidot kapó csoportban.
Emésztőrendszeri betegségek

Ritkán pancreatitist jelentettek a forgalomba hozatal után a teriflunomiddal kapcsolatban felnőtteknél, köztük nekrotizáló pancreatitis és pancreas-pseudocysta eseteit. Hasnyálmiriggyel kapcsolatos események, melyeknél kórházi kezelésre és/vagy korrekciós kezelésre lehet szükség, a teriflunomid‑kezelés során bármikor előfordulhatnak.
Gyermekek és serdülők
A naponta teriflunomid‑kezelésben részesülő, (10 és betöltött 18. életév közötti) gyermekeknél és serdülőknél megfigyelt biztonságossági profil összességében hasonló volt a felnőtteknél megfigyeltekhez. Ugyanakkor, a gyermekeknél és serdülőknél végzett vizsgálatban (166 beteg: 109 a teriflunomid- és 57 a placebocsoportban) a kettős vak fázisban 1,8%-ban (2/109) jelentettek pancreatitis-eseteket a teriflunomid-csoportban, míg a placebocsoportban nem fordult elő ilyen eset. Egy eseménynél volt szükség kórházi felvételre és korrekciós kezelésre. A vizsgálat nyílt elrendezésű fázisában, 2 további (1 súlyos és 1 nem súlyos, enyhe intenzitású) pancreatitis-esetet és 1 súlyos akut pancreatitis-esetet jelentettek (pseudopapillomával) a teriflunomid‑kezelésben részesülő gyermekeknél és serdülőknél. A 3 betegből kettő esetében a pancreatitis miatt kórházi kezelésre volt szükség. A klinikai tünetek közé tartozott a hasi fájdalom, a hányinger és/vagy hányás, valamint ezeknél a betegeknél emelkedett volt a szérumamiláz és -lipáz szintje. A teriflunomid-kezelés abbahagyását és a gyorsított eliminációs eljárást (lásd 4.4 pont), valamint a korrekciós kezelést követően minden beteg állapota rendeződött.
A következő mellékhatásokat gyakrabban jelentették a gyermek és serdülő, mint a felnőtt populációnál:

· Alopeciát a teriflunomid-csoport 22,0%-ánál, míg a placebocsoport 12,3%-ánál jelentettek.
· Fertőzést a teriflunomid-csoport 66,1%-ánál, míg a placebocsoport 45,6%-ánál jelentettek. Közülük nasopharyngitist és felső légúti fertőzést gyakrabban jelentettek a teriflunomid-csoport esetén.
· CPK-emelkedést a teriflunomid-csoport 5,5%-ánál, míg a placebocsoport 0%-ánál jelentettek. Az esetek többsége dokumentált fizikai terheléshez kapcsolódott.
· Paraesthesiát a teriflunomid-csoport 11,0%-ánál, míg a placebocsoport 1,8%-ánál jelentettek.

· Hasi fájdalmat a teriflunomid-csoport 11,0%-ánál, míg a placebocsoport 1,8%-ánál jelentettek.

Feltételezett mellékhatások bejelentése

A gyógyszer engedélyezését követően lényeges a feltételezett mellékhatások bejelentése, mert ez fontos eszköze annak, hogy a gyógyszer előny/kockázat profilját folyamatosan figyelemmel lehessen kísérni.

Az egészségügyi szakembereket kérjük, hogy jelentsék be a feltételezett mellékhatásokat a hatóság részére az V. függelékben található elérhetőségek valamelyikén keresztül.

4.9
Túladagolás
Tünetek
Nincsenek humán adatok a teriflunomid-túladagolásáról vagy intoxikációról. Egészséges alanyoknak napi 70 mg teriflunomidot adtak legfeljebb 14 napig. A nemkívánatos események megfeleltek az SM-betegek kezelésére alkalmazott teriflunomid biztonságossági profiljában leírtaknak.

Kezelés
Számottevő túladagolás vagy toxicitás esetén az elimináció meggyorsítása érdekében kolesztiramin vagy orvosi szén alkalmazása javasolt. A javasolt eliminációs eljárás: 8 g kolesztiramin 3-szor naponta, 11 napig. Ha a beteg ezt nem tolerálja jól, helyette napi háromszori 4 g kolesztiramin is alkalmazható 11 napig. Másik megoldásként – ha kolesztiramin nem áll rendelkezésre – 50 g orvosi szén is alkalmazható naponta kétszer, 11 napig. Ha a tolerálhatósággal problémák merülnek fel, a dózisokat nem feltétlenül kell egymást követő napokon bevenni (ez a kolesztiramin, ill. az orvosi szén alkalmazására is igaz, lásd 5.2 pont).

5.
FARMAKOLÓGIAI TULAJDONSÁGOK
5.1 
Farmakodinámiás tulajdonságok
Farmakoterápiás csoport: Immunszupresszánsok, dihidroorotát-dehidrogenáz- (DHODH-) gátlók, ATC-kód: L04AK02
Hatásmechanizmus

A teriflunomid egy – gyulladáscsökkentő tulajdonságú – immunmoduláns szer; szelektíven és reverzibilisen gátolja a dihidroorotát-dehidrogenáz (DHODH) mitokondriális enzimet, amely funkcionálisan kapcsolódik a légzési lánchoz. A gátlás következményeként a teriflunomid általános jelleggel csökkenti azon gyorsan osztódó sejtek proliferációját, amelyek fejlődése a de novo pirimidinszintézistől függ. Még nem teljesen tisztázott a pontos mechanizmus, amellyel a teriflunomid terápiás hatást fejt ki SM-ben, de a hatást a T‑lymphocyták számának csökkenése közvetíti.
Farmakodinámiás hatások

Immunrendszer

A vérben lévő immunsejtszámra kifejtett hatás: Placebokontrollos vizsgálatokban a napi egyszeri 14 mg teriflunomid a lymphocytaszám enyhe, kevesebb mint 0,3 ×109/l‑es átlagos csökkenését okozta, ami a kezelés első 3 hónapjában következett be, és az új szint a kezelés végéig fennmaradt.

A QT‑távolság megnyúlásának lehetősége

Egészséges alanyok körében végzett, placebokontrollos, részletes QT-vizsgálat során az átlagos dinamikus egyensúlyi koncentrációban jelen lévő teriflunomid – a placebóhoz képest – nem mutatott potenciált a QTcF intervallum megnyújtására: az időket összevetve a legnagyobb átlagos különbség a teriflunomid és a placebo között 3,45 ms volt, a 90%-os CI felső határa 6,45 ms volt.
A renalis tubularis funkcióra kifejtett hatás

Placebokontrollos vizsgálatokban a szérumhúgysavszint átlagosan 20-30%-os csökkenését figyelték meg teriflunomiddal kezelt betegeknél, a placebóhoz hasonlítva. A szérumfoszfátszint átlagosan 10%‑kal csökkent a teriflunomid-csoportban a placebóhoz viszonyítva. Valószínűsíthető, hogy ezek a hatások a renalis tubularis excretio növekedésével, nem pedig a glomerulusfunkció változásaival vannak összefüggésben.

Klinikai hatásosság és biztonságosság

Az AUBAGIO hatásosságát két placebokontrollos vizsgálatban, a TEMSO és a TOWER vizsgálatban igazolták, amelyekben a napi egyszeri 7 mg, ill. napi egyszeri 14 mg teriflunomid alkalmazását értékelték felnőtt, RSM-betegek körében.
Összesen 1088 RSM-beteget randomizáltak a TEMSO vizsgálatban, akik 108 héten keresztül 7 mg (n = 366) vagy 14 mg (n = 359) teriflunomidot vagy placebót (n = 363) kaptak. Minden betegnek bizonyított SM-diagnózisa volt (a 2001‑es McDonald-kritériumok alapján), amely relapszáló klinikai lefolyást mutatott, progresszióval vagy anélkül, és legalább 1 relapszusa volt a vizsgálat előtti évben, vagy legalább 2 relapszusa volt a vizsgálat előtti 2 évben. A vizsgálat kezdetekor a betegek EDSS- (kiterjesztett rokkantsági állapot skála) pontszáma ≤5,5 volt. A vizsgálati populáció átlagéletkora 37,9 év volt. A betegek nagy része RRSM beteg volt (91,5%), de másodlagos progresszív betegségben szenvedő (4,7%) és progresszív relapszáló SM-betegek (3,9%) is bevonásra kerültek. A vizsgálatot megelőző egy év során az átlagos relapszusszám 1,4 volt, és a vizsgálat megkezdésekor a betegek 36,2%‑ának volt gadolíniumhalmozó laesiója. A vizsgálat megkezdésekor az EDSS-pontszám mediánértéke 2,50 volt és 249 betegnek (22,9%) volt 3,5 feletti az EDSS-pontszáma. Az átlag betegségtartam az első tünettől számítva 8,7 év volt. A vizsgálatot megelőző két évben a betegek nagy része (73%) nem részesült betegségmódosító terápiában. A vizsgálat eredményei az 1. táblázatban láthatók.
A hosszú távú, kiterjesztett, biztonságossági TEMSO vizsgálatban a hosszú távú utánkövetési adatok (a teljes kezelés medián időtartama körülbelül 5 év, a kezelés maximális időtartama körülbelül 8,5 év) nem mutattak semmilyen új vagy nem várt biztonságossági eredményt.

Összesen 1169 RSM-beteget randomizáltak a TOWER vizsgálatban, akik 7 mg (n = 408) vagy 14 mg (n = 372) teriflunomidot vagy placebót (n = 389) kaptak, a kezelés időtartama változó volt, és az utolsó beteg randomizálása után 48 héttel befejeződött. Minden betegnek igazolt SM-diagnózisa volt (a 2005‑ös McDonald-kritériumok alapján), amely relapszáló klinikai lefolyást mutatott, progresszióval vagy anélkül, és legalább 1 relapszusa volt a vizsgálat előtti évben, vagy legalább 2 relapszusa volt a vizsgálat előtti 2 évben. A vizsgálat kezdetekor a betegek EDSS- (kiterjesztett rokkantsági állapot skála) pontszáma ≤5,5 volt. A vizsgálati populáció átlagos életkora 37,9 év volt. A betegek nagy része RRSM beteg volt (97,5%), de másodlagos progresszív betegségben szenvedő (0,8%) és progresszív relapszáló SM-betegek (1,7%) is bevonásra kerültek. A relapszusok átlagos száma a vizsgálatot megelőző 1 évben 1,4 volt. A gadolíniumhalmozó laesiók kiindulási értékéről nem áll rendelkezésre adat. A vizsgálat megkezdésekor az EDSS-pontszám mediánértéke 2,50 volt, és 298 betegnek (25,5%) volt 3,5 feletti az EDSS-pontszáma. Az átlag betegségtartam az első tünettől számítva 8,0 év volt. A vizsgálatot megelőző két évben a betegek nagy része (67,2%) nem részesült betegségmódosító terápiában. A vizsgálat eredményei az 1. táblázatban láthatók.

1. táblázat ​ Legfontosabb eredmények (az engedélyezett dózisra vonatkozóan, ITT populáció)

	
	TEMSO vizsgálat
	TOWER vizsgálat

	n
	Teriflunomid 14 mg

358
	Placebo

363
	Teriflunomid 14 mg

370
	Placebo

388

	Klinikai végpontok
	
	
	
	

	Éves relapszusráta
	0,37
	0,54
	0,32
	0,50

	Kockázati különbség (95%‑os CI)
	-0,17 (-0,26, -0,08)***
	-0,18 (-0,27, -0,09)****

	Azon betegek aránya, akik relapszusmentesek maradtak 108 hét elteltével
	56,5%


	45,6%


	57,1%
	46,8%

	Relatív hazárd (95%‑os CI) 
	0,72 (0,58, 0,89)**
	0,63 (0,50, 0,79) ****

	3 hónapos tartós rokkantsági progresszió 108 hét elteltével
	20,2%
	27,3%
	15,8%
	19,7%

	Relatív hazárd (95%‑os CI) 


	0,70 (0,51, 0,97)*
	0,68 (0,47, 1,00)*

	6 hónapos tartós rokkantsági progresszió 108 hét elteltével
	13,8%
	18,7%
	11,7%
	11,9%



	Relatív hazárd (95%-os CI) 
	0,75 (0,50, 1,11)
	0,84 (0,53, 1,33)

	MR-végpontok
	
	
	
	

	Változás a betegségteher (BOD)1 tekintetében 108 hét elteltével
	0,72


	2,21
	Nem volt mérve

	Változás a placebóhoz képest
	67%***
	

	Gd‑halmozó T1-laesiók átlagos száma 108 hét elteltével
	0,38
	1,18


	

	Változás a placebóhoz képest (95%‑os CI) 
	-0,80 (-1,20, -0,39)****
	

	Önálló aktív laesiók száma felvételenként
	0,75
	2,46
	

	Változás a placebóhoz képest (95%‑os CI)
	69% (59%; 77%)****
	

	
	
	
	
	


**** p <0,0001 *** p <0,001 ** p <0,01 * p <0,05 a placebóhoz képest

(1) betegségteher (BOD): teljes laesiotérfogat (T2 és T1 hipointenz) ml-ben kifejezve

Hatásosság magas betegségaktivitású betegeknél:

A relapszusra és a 3 hónapos tartós rokkantsági progresszióra kifejtett konzisztens hatás volt megfigyelhető a TEMSO vizsgálat magas betegségaktivitású betegek alcsoportjában (n = 127). A vizsgálati tervnek megfelelően magas betegségaktivitásként volt definiálva, ha 2 vagy több relapszus volt egy év alatt, és egy vagy több gadolínium- (Gd-) halmozó laesio volt az agyi MR felvételen. Hasonló alcsoportelemzést nem végeztek a TOWER vizsgálatban, mivel MR-adatokat nem mértek.
Nincs adat azokról a betegekről, akik nem reagáltak a teljes és megfelelő ideig (normál esetben legalább 1 évig) tartó béta-interferon-terápiára, és akiknek a terápia ellenére volt legalább 1 relapszusuk a megelőző évben, illetve volt legalább kilenc T2-hiperintenzív laesiójuk a koponya MR‑n, vagy volt legalább 1 Gd-halmozó laesiójuk; vagy akiknek változatlan vagy növekvő relapszus rátájuk volt a megelőző évben az azt megelőző 2 évhez képest.
A TOPIC egy kettős vak, placebokontrollos vizsgálat volt, amely a legfeljebb 108 hétig alkalmazott 7 mg és 14 mg teriflunomid napi egyszeri adagját értékelte olyan betegeknél, akiknél első alkalommal jelentkezett demielinizációs esemény (átlagéletkor: 32,1 év). Az elsődleges végpont a második klinikai epizódig (relapszusig) eltelt idő volt. Összesen 618 beteget randomizáltak a 7 mg (n = 205) vagy 14 mg (n = 216) teriflunomiddal vagy placebóval (n = 197) kezelt csoportba. Két év alatt a második klinikai epizód kockázata a placebocsoportban 35,9%, míg a 14 mg teriflunomiddal kezelt csoportban 24,0% volt (relatív hazárd: 0,57, 95%-os konfidenciaintervallum: 0,38–0,87, p = 0,0087). A TOPIC vizsgálat eredményei igazolták a teriflunomid RRMS kezelésében mutatott hatásosságát (beleértve az első klinikai demielinizációs eseménnyel és az időben és térben elkülönült MR laesiókkal jellemezhető, korai RRMS-t is).
A TENERE nevű vizsgálatban a teriflunomid hatásosságát a szubkután béta-1a-interferon hatásosságával hasonlították össze (annak javasolt – hetente háromszori 44 µg – adagját alkalmazva) 324, randomizált beteg körében; a kezelések minimális időtartama 48 hét volt (maximális időtartam: 114 hét). A terápiás kudarc (igazolt relapszus vagy a kezelés tartós leállítása, amelyik előbb bekövetkezett) kockázata volt az elsődleges végpont. A kezelés tartós leállítására a 14 mg teriflunomidot szedő csoportban a 111 betegből 22 esetében (19,8%) került sor; az okok: mellékhatás (10,8%), a hatásosság hiánya (3,6%), egyéb ok (4,5%), a követés megszakadt (0,9%). A kezelés tartós leállítására a szubkután béta-1a-interferont alkalmazó csoportban a 104 betegből 30‑nál (28,8%) került sor, az okok: mellékhatás (21,2%), a hatásosság hiánya (1,9%), egyéb ok (4,8%), compliance hiánya (1%). A 14 mg/nap dózisban adott teriflunomid nem volt szuperior a béta-1a-interferonnal szemben az elsődleges végpontot tekintve: 96 hét elteltével a terápiás kudarcot tapasztalt betegek aránya a Kaplan–Meier-módszer szerint 41,1% vs. 44,4% volt (14 mg teriflunomid vs. béta-1a-interferon, p = 0,595).

Gyermekek és serdülők
Gyermekek és serdülők (10 és betöltött 18. életév között)

Az EFC11759/TERIKIDS nemzetközi, kettős vak, placebokontrollos vizsgálatot 10 és betöltött 18. életév közötti, relapszáló‑remittáló SM-ben szenvedő gyermekeknél és serdülőknél végezték a 96 héten át alkalmazott napi egyszeri (a 14 mg-os felnőtt dózisnak megfelelő expozícióra korrigált) teriflunomid-dózis értékelésére; ezt egy nyílt elrendezésű, kiterjesztett fázis követte. Mindegyik betegnek legalább 1 relapszusa volt 1 év alatt vagy legalább 2 relapszusa volt 2 év alatt a klinikai vizsgálatot megelőzően. Neurológiai vizsgálatokat végeztek a szűréskor majd 24 hetente a vizsgálat befejezéséig, és a relapszus gyanúja miatt tartott, nem tervezett vizsgálatok során. A klinikai relapszust mutató betegeket, valamint azokat, akiknél 2, egymás utáni MR-vizsgálat legalább 5 db új vagy növekvő T2‑laesiót mutatott (magas MR-aktivitás), az aktív kezelés biztosítása érdekében, már a 96. hét előtt átsorolták a nyílt elrendezésű, kiterjesztett fázisba. Az elsődleges végpont a randomizációtól az első klinikai relapszusig eltelt idő volt. Az első bizonyított klinikai relapszus vagy a magas MR-aktivitás jelentkezéséig (amelyik előbb következett be) eltelt időt előre kijelölték érzékenységi elemzésre, mivel ez olyan klinikai állapotokat és MR-eredményeket foglal magában, amelyek esetében a beteg átsorolható a nyílt elrendezésű fázisba.
Összesen 166 beteget randomizáltak 2:1 arányban, akik vagy teriflunomidot (n = 109) vagy placebót (n = 57) kaptak. A vizsgálat kezdetekor a betegek EDSS-pontszáma ≤5,5; átlagéletkoruk 14,6 év; átlagos testtömege pedig 58,1 kg volt; a betegség diagnózis felállításától számított átlagos időtartama 1,4 év; a Gd‑halmozó T1‑laesiók átlagos száma MR-felvételenként 3,9 volt a kiinduláskor. Mindegyik beteg relapszáló-remittáló SM-ben szenvedett, medián EDSS-pontszámuk 1,5 volt a kiinduláskor. Az átlagos kezelési idő 362 nap volt a placebo- és 488 nap a teriflunomid-csoportban. Magas MR-aktivitás miatt a betegeket a vártnál gyakrabban sorolták át a kettős vak fázisból a nyílt elrendezésű, kiterjesztett fázisba, és ez a placebocsoportban gyakrabban és korábban történt, mint a teriflunomid‑csoportban (placebo: 26% vs. teriflunomid: 13%).
A teriflunomid 34%-kal csökkentette a klinikai relapszus kockázatát a placebóhoz képest, de a statisztikai szignifikancia szintjét nem érte el (p = 0,29) (2. táblázat). Az előre meghatározott érzékenységi elemzésben a teriflunomid statisztikailag szignifikánsan csökkentette a klinikai relapszus vagy a magas MR-aktivitás kombinált kockázatát a placebóhoz képest (43%, p = 0,04) (2. táblázat).
A teriflunomid szignifikánsan, 55%-kal (p = 0,0006) csökkentette az új és növekvő T2‑laesiók számát MR-felvételenként (post hoc elemzés szintén a kiinduláskori T2-laesiók számához igazítva: 34%, p = 0,0446), és 75%-kal (p = 0,0001) a gadolíniumhalmozó T1‑laesiók számát MR-felvételenként.
2. táblázat - Az EFC11759/TERIKIDS vizsgálat klinikai és MR-eredményei
	EFC11759 ITT populáció
	Teriflunomid 

(n = 109)
	
	Placebo

(n = 57)

	
	Klinikai végpontok

	Az első igazolt klinikai relapszusig eltelt idő, 

Az igazolt relapszus valószínűsége (95%-os CI) a 96. héten
Az igazolt relapszus valószínűsége (95%-os CI) a 48. héten
	0,39 (0,29; 0,48)

0,30 (0,21; 0,39)
	
	0,53 (0,36; 0,68)

0,39 (0,30; 0,52)

	Relatív hazárd (95%-os CI)
	
	0,66 (0,39, 1,11)^

	Az első igazolt klinikai relapszusig vagy a magas MR-aktivitásig eltelt idő,
Az igazolt relapszus vagy a magas MR-aktivitás valószínűsége (95%-is CI) a 96. héten
Az igazolt relapszus vagy a magas MR-aktivitás valószínűsége (95%-os CI) a 48. héten
	0,51 (0,41; 0,60)

0,38 (0,29; 0,47)
	
	0,72 (0,58; 0,82)

0,56 (0,42; 0,68)

	Relatív hazárd (95%-os CI)
	
	0,57 (0,37; 0,87)*

	Fő MR-végpontok
	
	
	

	Az új vagy növekvő T2‑laesiók korrigált száma,

Becsült érték (95%-os CI)

Becsült érték (95%-os CI), a post hoc elemzést is a kiindulási T2‑laesiók számához korrigálták
	4,74 (2,12; 10,57)

3,57 (1,97; 6,46)
	
	10,52 (4,71; 23,50)

5,37 (2,84; 10,16)

	Relatív kockázat (95%-os CI)
Relatív kockázat (95%-os CI), a post hoc elemzést is a kiindulási T2‑laesiók számához korrigálták
	
	0,45 (0,29, 0,71) 

0,67 (0,45; 0,99)*

	A Gd‑halmozó T1‑laesiók korrigált száma,

Becsült érték (95%-os CI)
	1,90 (0,66; 5,49)
	
	7,51 (2,48; 22,70)

	Relatív kockázat (95%-os CI)
	
	0,25 (0,13; 0,51)***

	^p ≥0,05 a placebóval összehasonlítva,  p <0,05,  p <0,001,  p <0,0001

A valószínűséget a Kaplan–Meier-módszer alapján becsülték és a 96. hét volt a vizsgálati kezelés vége.


Az Európai Gyógyszerügynökség a 10 év alatti gyermekek esetén eltekint az AUBAGIO vizsgálati eredményeinek benyújtási kötelezettségétől sclerosis multiplex javallatban (lásd 4.2 pont, gyermekgyógyászati alkalmazásra vonatkozó információk).
5.2
Farmakokinetikai tulajdonságok

Felszívódás
A teriflunomid ismételt oralis alkalmazásakor a maximális plazma-koncentráció elérésének medián ideje
1–4 óra volt (a dózis beadásától számítva), magas biohasznosulással (megközelítőleg 100%).

A tápláléknak nincs klinikailag számottevő hatása a teriflunomid farmakokinetikájára.

SM-betegek és egészséges önkéntesek adatait felhasználó populációs farmakokinetikai elemzésekből (PopPK) számított, becsült átlagos farmakokinetikai paraméterek alapján lassan alakul ki a dinamikus egyensúlyi koncentráció (azaz megközelítőleg 100 nap [3,5 hónap] szükséges a dinamikus egyensúlyi koncentráció 95%‑ának eléréséhez), és a becsült akkumulációs AUC-arány kb. 34‑szeres.

Eloszlás
A teriflunomid erősen kötődik a plazmaproteinekhez (>99%), valószínűleg az albuminhoz, és főként a plazmában oszlik el. A disztribúciós térfogat 11 l egyetlen intravénás (iv.) alkalmazás után. Ez azonban valószínűleg alulbecsüli a tényleges adatot, mert patkányoknál széles körű szervi eloszlást figyeltek meg.
Biotranszformáció
A teriflunomid mérsékelten metabolizálódik, és ez a plazmában észlelhető egyetlen komponens. A teriflunomid elsődleges biotranszformációs útja a hidrolízis. Az oxidáció csak kisebb szerepet játszik. A másodlagos útvonalak közé tartozik az oxidáció, az N‑acetiláció és a szulfát-konjugáció.

Elimináció
A teriflunomid a gastrointestinalis traktusba választódik ki, főként az epén keresztül, változatlan hatóanyag formájában, és az a legvalószínűbb, hogy közvetlen szekrécióval. A teriflunomid a BCRP efflux transzporter szubsztrátja, amely szerepet játszhat a közvetlen szekrécióban. 21 nap alatt az alkalmazott dózis 60,1%-a választódik ki a széklettel (37,5%) és a vizelettel (22,6%). A kolesztiraminos gyorsított eliminációs eljáráskor további 23,1% kiválasztódását észlelték (főként a széklettel). Az SM-betegek és egészséges önkéntesek adatait felhasználó populációs farmakokinetikai modell alapján becsült egyéni farmakokinetikai paraméterek alapján a t1/2z mediánértéke megközelítőleg 19 nap, 14 mg teriflunomid ismételt alkalmazása után. Egyetlen intravénás alkalmazás után a teriflunomid teljestest‑clearance értéke 30,5 ml/óra.

Gyorsított eliminációs eljárás: Kolesztiramin és orvosi szén
A teriflunomid eliminációja a keringésből gyorsítható kolesztiramin vagy orvosi szén alkalmazásával, ami valószínűleg a reabszorpciós folyamatokat szakítja meg intestinalis szinten. A teriflunomid eliminációjának gyorsítását célzó 11 napos eljárás (a teriflunomid-kezelés leállítása után 8 g kolesztiramin naponta háromszor vagy 4 g kolesztiramin naponta háromszor vagy 50 g orvosi szén naponta kétszer) során mért teriflunomid-koncentrációk azt mutatták, hogy ezek a kezelési rendek hatásosak a teriflunomid eliminációjának gyorsításában: 98%‑ot meghaladó csökkenést eredményeztek a teriflunomid plazmakoncentrációjában; a kolesztiramin ezt a hatást gyorsabban érte el, mint az orvosi szén. A teriflunomid leállításától és a napi háromszor 8 g kolesztiramin alkalmazásának megkezdésétől számítva az 1. nap végére 52%-kal, a 3. nap végére 91%‑kal, a 7. nap végére 99,2%‑kal és a 11. nap végére 99,9%‑kal csökkent a teriflunomid plazmakoncentrációja. A háromféle eliminációs eljárás közül azt kell választani, amelyiket a beteg tolerálja. Ha a beteg nem tolerálja jól a napi háromszori 8 g kolesztiramint, helyette napi háromszori 4 g kolesztiramin is alkalmazható. Másik megoldásként orvosi szén is alkalmazható. (A 11 napnak nem feltétlenül kell egymást követő napnak lennie, csak ha a teriflunomid plazmakoncentrációjának gyors csökkentése indokolt).

Linearitás/nonlinearitás

A szisztémás expozíció dózisarányosan növekszik, ha a teriflunomid oralis dózisát 7 mg-ról 14 mg-ra növelik.
Jellemzők különleges betegcsoportokban
Férfi és női nem, valamint idősek

A PopPK elemzés alapján egészséges alanyoknál és SM-betegeknél azonosítottak néhány tényezőt, amelyek természetüknél fogva variabilitást okoznak: életkor, testtömeg, nem, rassz, valamint albumin- és bilirubinszint. Ezeknek a tényezőknek a hatása azonban korlátozott ((31%).

Májkárosodás

Enyhe vagy közepes fokú májkárosodás nem volt hatással a teriflunomid farmakokinetikájára. Ezért enyhe vagy közepes fokú májkárosodás esetén várhatóan nincs szükség dózismódosításra. Viszont a teriflunomid ellenjavallt súlyos májkárosodásban szenvedő betegek esetén (lásd 4.2 és 4.3 pont).

Vesekárosodás

Súlyos vesekárosodás nem volt hatással a teriflunomid farmakokinetikájára. Ezért enyhe, közepes fokú vagy súlyos vesekárosodás esetén várhatóan nincs szükség dózismódosításra.

Gyermekek és serdülők
A naponta egyszer 14 mg teriflunomiddal kezelt 40 kg-nál nagyobb testtömegű gyermekeknél és serdülőknél a dinamikus egyensúlyi expozíció megegyezett az ugyanekkora dózissal kezelt felnőttekével.
A naponta egyszer 7 mg teriflunomiddal kezelt, legfeljebb 40 kg testtömegű gyermekeknél és serdülőknél megfigyelt dinamikus egyensúlyi expozíció a naponta egyszer 14 mg-mal kezelt felnőtteknél megfigyelt tartományban volt.

Az egyének között megfigyelt mélyponti dinamikus egyensúlyi koncentráció nagy variabilitást mutatott, a felnőtt SM-betegeknél megfigyeltekhez hasonlóan.
5.3
A preklinikai biztonságossági vizsgálatok eredményei
Ismételt adagolású dózistoxicitás

Egereknek 3, patkányoknak 6 és kutyáknak 12 hónapig ismételten adott oralis teriflunomid esetében megállapították, hogy a toxicitás fő célpontjai a következők voltak: csontvelő, nyirokszervek, szájüreg/ gastrointestinalis traktus, reproduktív szervek és a pancreas. Vörösvértestekre kifejtett oxidatív hatást is megfigyeltek. A csontvelőre és/vagy a nyirokszervekre kifejtett hatással függtek össze az alábbiak: anaemia, csökkent thrombocytaszám és az immunrendszerre kifejtett hatások, köztük leukopenia, lymphopenia és másodlagos fertőzések. A hatások többsége a vegyület alapvető hatásmechanizmusát (a sejtosztódás gátlását) tükrözi. Az emberrel összehasonlítva az állatok érzékenyebbek a teriflunomid farmakológiájára, és ezért a toxicitására is. Ennek következtében állatoknál a humán terápiás szinttel vagy annál alacsonyabb szinttel ekvivalens expozíció esetén is megfigyeltek toxicitást.
Genotoxikus és karcinogén hatás

A teriflunomid nem volt mutagén in vitro, sem klasztogén in vivo. Az in vitro észlelt klasztogenitást feltehetőleg egy közvetett hatás magyarázza, amely a DHODH-gátlás farmakológiájából adódik és a nukleotid pool kiegyensúlyozatlanságával kapcsolatos. A TFMA (4‑trifluormetilanilin) minor metabolit mutagenitást és klasztogenitást okozott in vitro, de in vivo nem.
Patkányoknál és egereknél nem észleltek karcinogenitásra utaló jeleket.
Reprodukciós toxicitás

A patkányok termékenysége változatlan maradt, annak ellenére, hogy a teriflunomid nemkívánatos hatásokat (pl. csökkent spermiumszámot) váltott ki a hímek reproduktív szerveiben. Nem jelent meg külső malformatio olyan hím patkányok utódainál, akiknek nem kezelt nőstény patkányokkal való párzás előtt teriflunomidot adtak. A teriflunomid embryotoxicus és teratogén volt patkányoknál és nyulaknál a humán terápiás tartományba eső dózisokban. Az utódoknál jelentkező nemkívánatos hatásokat olyankor is megfigyeltek, amikor teriflunomidot adtak patkányoknak a vemhesség, illetve a laktáció időszaka alatt. A teriflunomid‑kezeléséből származó, a férfira visszavezethető embryofoetalis toxicitás kockázata alacsonynak tekinthető. Kezelt férfi beteg ondójától származó becsült plazmaexpozíció a nőnél várhatóan 100‑szor alacsonyabb, mint a 14 mg oralis teriflunomid plazmaexpozíciója.
Juvenilis toxicitás

Fiatal patkányoknál, az elválasztástól az ivarérettségig, 7 hétig, szájon át adott terflunomid, nem gyakorolt kedvezőtlen hatást a növekedésre, a fizikai vagy neurológiai fejlődésre, a tanulásra és a memóriára, a lokomotoros aktivitásra, a szexuális fejlődésre vagy a fertilitásra. A kedvezőtlen hatások a következők voltak: anaemia, a lymphoid reakciókészség csökkenése, a T-sejt dependens antitestválasz dózisfüggő csökkenése és az IgM és IgG koncentráció nagymértékű csökkenése, amelyek általában egybeestek a felnőtt patkányokkal végzett, ismételt adagolású dózisútoxicitási vizsgálatokban megfigyeltekkel. Ugyanakkor, a fiatal patkányoknál megfigyelt B-sejt-emelkedést a kifejlett patkányoknál nem figyelték meg. Ezen különbség jelentősége nem ismert. A többi megfigyelés többsége teljesen reverzibilis volt. Az állatok nagy teriflunomid‑érzékenysége miatt a fiatal patkányoknál alkalmazott adagok kisebbek voltak, mint a gyermekeknél és serdülőknél javasolt maximális humán dózisok (MRHD).
6.
GYÓGYSZERÉSZETI JELLEMZŐK

6.1
Segédanyagok felsorolása
Tablettamag:

laktóz-monohidrát

kukoricakeményítő

mikrokristályos cellulóz

nátrium-keményítő-glikolát („A” típus)

hidroxipropilcellulóz

magnézium-sztearát

Tablettabevonat*
7 mg filmtabletta

hipromellóz

titán-dioxid (E171)

talkum

makrogol 8000

indigókármin alumínium lakk (E132)

sárga vas‑oxid (E172)

14 mg filmtabletta

hipromellóz

titán-dioxid (E171)

talkum

makrogol 8000

indigókármin alumínium lakk (E132)

6.2
Inkompatibilitások
Nem értelmezhető.
6.3
Felhasználhatósági időtartam
3 év
6.4
Különleges tárolási előírások

Ez a gyógyszer nem igényel különleges tárolást.
6.5
Csomagolás típusa és kiszerelése 
AUBAGIO 7 mg filmtabletta

Poliamid/alumínium/poli(vinil-klorid)//alumínium buborékcsomagolás (28 filmtabletta) tárcába illesztve; 28 filmtablettát tartalmazó tárca, dobozban.

AUBAGIO 14 mg filmtabletta

Poliamid/alumínium/poli(vinil-klorid)//alumínium buborékcsomagolás (14 és 28 filmtabletta) tárcába illesztve; 14, 28, 84 (3 × 28) és 98 (7 × 14) filmtablettát tartalmazó tárca, dobozban.
Poliamid/alumínium/poli(vinil-klorid)//alumínium adagonként perforált buborékcsomagolásban; 10 × 1 filmtablettát tartalmazó buborékcsomagolás, dobozban.
Nem feltétlenül mindegyik kiszerelés kerül kereskedelmi forgalomba.
6.6
A megsemmisítésre vonatkozó különleges óvintézkedések 
Bármilyen fel nem használt gyógyszer, illetve hulladékanyag megsemmisítését a gyógyszerekre vonatkozó előírások szerint kell végrehajtani.

7.
A FORGALOMBA HOZATALI ENGEDÉLY JOGOSULTJA
Sanofi Winthrop Industrie

82 avenue Raspail

94250 Gentilly
Franciaország
8.
A FORGALOMBA HOZATALI ENGEDÉLY SZÁMA(I)
AUBAGIO 7 mg filmtabletta

EU/1/13/838/006  28 tabletta
AUBAGIO 14 mg filmtabletta

EU/1/13/838/001  14 tabletta
EU/1/13/838/002  28 tabletta
EU/1/13/838/003  84 tabletta
EU/1/13/838/004  98 tabletta
EU/1/13/838/005 10×1 tabletta
9.
A FORGALOMBA HOZATALI ENGEDÉLY ELSŐ KIADÁSÁNAK/ MEGÚJÍTÁSÁNAK DÁTUMA

A forgalomba hozatali engedély első kiadásának dátuma: 2013. augusztus 26.
A forgalomba hozatali engedély legutóbbi megújításának dátuma: 2018. május 28.

10.
A SZÖVEG ELLENŐRZÉSÉNEK DÁTUMA

A gyógyszerről részletes információ az Európai Gyógyszerügynökség internetes honlapján (https://www.ema.europa.eu) található.
II. MELLÉKLET

A.
A GYÁRTÁSI TÉTELEK VÉGFELSZABADÍTÁSÁÉRT FELELŐS GYÁRTÓ(K)

B.
A KIADÁSRA ÉS A FELHASZNÁLÁSRA VONATKOZÓ FELTÉTELEK VAGY KORLÁTOZÁSOK
C.
A FORGALOMBA HOZATALI ENGEDÉLYBEN FOGLALT EGYÉB FELTÉTELEK ÉS KÖVETELMÉNYEK
D.
A GYÓGYSZER BIZTONSÁGOS ÉS HATÉKONY ALKALMAZÁSÁRA VONATKOZÓ FELTÉTELEK VAGY KORLÁTOZÁSOK
A.
A GYÁRTÁSI TÉTELEK VÉGFELSZABADÍTÁSÁÉRT FELELŐS GYÁRTÓ(K)
A hatóanyag(ok) gyártójának/gyártóinak neve és címe
AUBAGIO 7 mg filmtabletta

Opella Healthcare International SAS

56, Route de Choisy

60200 

Compiègne

Franciaország

AUBAGIO 14 mg filmtabletta

Opella Healthcare International SAS

56, Route de Choisy

60200 

Compiègne

Franciaország

Sanofi Winthrop Industrie 

30-36, avenue Gustave Eiffel

37100 Tours

Franciaország

Az érintett gyártási tétel végfelszabadításáért felelős gyártó nevét és címét a gyógyszer betegtájékoztatójának tartalmaznia kell.

B.
A KIADÁSRA ÉS A FELHASZNÁLÁSRA VONATKOZÓ FELTÉTELEK VAGY KORLÁTOZÁSOK

Korlátozott érvényű orvosi rendelvényhez kötött gyógyszer (lásd I. Melléklet: Alkalmazási előírás, 4.2 pont).

C. A FORGALOMBA HOZATALI ENGEDÉLYBEN FOGLALT EGYÉB FELTÉTELEK ÉS KÖVETELMÉNYEK
· Időszakos gyógyszerbiztonsági jelentések (Periodic safety update report, PSUR) 

Erre a készítményre a PSUR-okat a 2001/83/EK irányelv 107c. cikkének (7) bekezdésében megállapított és az európai internetes gyógyszerportálon nyilvánosságra hozott uniós referencia időpontok listája (EURD lista), illetve annak bármely későbbi frissített változata szerinti követelményeknek megfelelően kell benyújtani.

A forgalomba hozatali engedély jogosultja erre a készítményre az első PSUR-t az engedélyezést követő 6 hónapon belül köteles benyújtani.
D.
A GYÓGYSZER BIZTONSÁGOS ÉS HATÉKONY ALKALMAZÁSÁRA VONATKOZÓ FELTÉTELEK VAGY KORLÁTOZÁSOK
· Kockázatkezelési terv 

A forgalomba hozatali engedély jogosultja kötelezi magát, hogy a forgalomba hozatali engedély 1.8.2 moduljában leírt, jóváhagyott kockázatkezelési tervben, illetve annak jóváhagyott frissített verzióiban részletezett, kötelező farmakovigilanciai tevékenységeket és beavatkozásokat elvégzi.

A frissített kockázatkezelési terv benyújtandó a következő esetekben:

· ha az Európai Gyógyszerügynökség ezt indítványozza;

· ha a kockázatkezelési rendszerben változás történik, főként azt követően, hogy olyan új információ 
érkezik, amely az előny/kockázat profil jelentős változásához vezethet, illetve (a biztonságos 
gyógyszeralkalmazásra vagy kockázatminimalizálásra irányuló) újabb, meghatározó eredmények 
születnek.

Ha az időszakos gyógyszerbiztonsági jelentés és a frissített kockázatkezelési terv benyújtásának időpontja egybeesik, azokat egy időben be lehet nyújtani.

· Kockázatminimalizálásra irányuló további intézkedések
A bevezetést megelőzően a forgalombahozatali engedély (MAH) jogosultja minden tagállamban megegyezik az oktatási programot illetően az illetékes nemzeti hatósággal.
A MAH gondoskodik arról, hogy az illetékes nemzeti hatóságokkal történt megbeszélést és megegyezést követően minden olyan tagállamban, ahol az AUBAGIO forgalomba kerül, a bevezetéskor és a bevezetést követően minden orvos számára, aki várhatóan alkalmazni fogja az AUBAGIO-t, a következő dokumentumokat biztosítja:
· Alkalmazási előírás
· Orvosoknak szóló oktatási anyag
· Betegkártya
Az Orvosoknak szóló oktatási anyag a következő fontos elemeket fogja tartalmazni:

1. Az első felíráskor és azt követően rendszeresen az orvosnak részletesen meg kell beszélnie a betegével az AUBAGIO alkalmazásának lentebb részletezett biztonságossági aggályait, beleértve az elvégzendő vizsgálatokat és óvintézkedéseket a biztonságos alkalmazás érdekében:
· Hepatikus hatások kockázata

· Májfunkciós tesztek elvégzése szükséges a terápia megkezdése előtt és a kezelés alatt rendszeresen.
· Meg kell tanítani a betegnek a májbetegség klinikai jeleit és tüneteit, valamint azt, hogy ezek közül bármi is jelentkezik, jelentenie kell az orvosnak.
· A teratogenitás lehetséges kockázata

· A fogamzóképes nők, köztük a serdülők, illetve szüleik/gondviselőik emlékeztetése arra, hogy az AUBAGIO terhes nőknél ellenjavallt, és arra, hogy a fogamzóképes nőknek hatékony fogamzásgátló módszert kell alkalmazniuk a kezelés alatt és után
· A terhesség lehetőségének rendszeres vizsgálata nőknél, ideértve a 18 évesnél fiatalabb betegeket is
· A lánygyermeknek és/vagy a lánygyermekek szüleinek/gondviselőinek el kell mondani, hogy tájékoztatniuk kell a kezelőorvost az AUBAGIO-val kezelt lánygyermek első menstruációjáról. A fogamzóképessé vált nőbeteggel meg kell beszélni a fogamzásgátlás módjait és a magzatra gyakorolt esetleges kockázatokat.

· A terápia megkezdése előtt a terhesség lehetőségének vizsgálata

· A fogamzóképes fiatal nőbetegeket meg kell tanítani a teriflunomid alkalmazása alatti és utáni megfelelő fogamzásgátlás fontosságára
· Fel kell hívni a beteg figyelmét, hogy azonnal tájékoztassa kezelőorvosát, ha abbahagyja a fogamzásgátlást, illetve a fogamzásgátlási módszer megváltoztatása előtt
· Ha a nőbeteg annak ellenére terhes lesz, hogy fogamzásgátló módszert használt, az AUBAGIO alkalmazását abba kell hagynia, és azonnal orvosához kell fordulnia, aki a következőket kell tegye:

· Meg kell fontolni és meg kell beszélni a beteggel a gyorsított eliminációs eljárás lehetőségét
· Minden terhességgel kapcsolatos esetet jelentsen a <forgalombahozatali engedély jogosultja> felé a következő telefonszámon <helyi telefonszám> vagy weboldalon <URL>, függetlenül attól, hogy jelentkezett-e mellékhatás vagy nem
· A teriflunomid plazmakoncentrációjának mérésével kapcsolatos információkért vegye fel a kapcsolatot a <forgalombahozatali engedély jogosultjával>.
· Magas vérnyomás kockázata

· Az anamnézis ellenőrzése magas vérnyomás szempontjából, és hogy a kezelés ideje alatt a vérnyomást ennek megfelelően kezelni kell
· A vérnyomás ellenőrzésének szükségessége a terápia megkezdése előtt és az alkalmazás során rendszeresen
· Hematológiai kockázatok

· Fel kell hívni a figyelmet a vérsejtszám (főként a fehérvérsejteket érintő) csökkenésének kockázatára és a teljes vérkép vizsgálatának szükségességére a kezelés megkezdése előtt és a terápia alatt rendszeresen, a klinikai jelek és tünetek függvényében.
· Fertőzések / súlyos fertőzések kockázata

· Fel kell hívni a beteg figyelmét arra, hogy fertőzés jeleinek/tüneteinek jelentkezésekor, vagy másik, immunrendszert befolyásoló gyógyszert szedése esetén, forduljon orvosához. Súlyos fertőzés jelentkezése esetén megfontolandó a gyorsított eliminációs eljárás.
2. Egy emlékeztető arról, hogy a betegnek / törvényes képviselőnek oda kell adni a Betegkártyát, amelyet ki kell tölteni a beteg elérhetőségeivel; és arról, hogy szükség esetén a Betegkártyát pótolni kell.

3. Egy emlékeztető arról, hogy a kezelés alatt rendszeresen, minden vizsgálat alkalmával, de legalább évente, beszélje át a beteggel / törvényes képviselővel a Betegkártya tartalmát.

4. Fel kell hívni a beteg figyelmét, hogy keresse fel kezelőorvosát / háziorvosát, ha a Betegkártyán szereplő klinikai jelek és tünetek bármelyikét tapasztalja.
5. A beteget tájékoztatni kell egy opcionális lehetőségről: kérése estén a „smutitars” weboldalon keresztül lehetséges egy rendszeres emlékeztető kérése, amely a folyamatos fogamzásgátlás szükségességére emlékezteti a kezelés ideje alatt.
6. A gyógyszer ismételt felírásakor ellenőrzik a nemkívánatos eseményeket, megbeszélik a folyamatosan fennálló kockázatokat és azok megelőzését, és vizsgálatokat végeznek, hogy a megfelelő ellenőrzés biztosítva legyen.
A Betegkártya összhangban van a kísérőiratokkal és a következő fontos elemeket tartalmazza:
1. Egy emlékeztető a beteg és a kezelésében részt vevő minden orvos számára, hogy a beteget teriflunomiddal kezelik, egy olyan gyógyszerrel, amely:

· terhes nőknél ellenjavallt;
· fogamzóképes nőknél egyidejűleg alkalmazott, hatékony fogamzásgátlást igényel;
· egy terhességi teszt elvégzését igényli a terápia megkezdése előtt;
· hat a májfunkciókra;
· a vérsejtek számát és az immunrendszert befolyásolja.
2. Információk a beteg oktatásához a fontos mellékhatásokkal kapcsolatban:
· amelyek felhívják a figyelmet a májbetegség vagy fertőzés bizonyos klinikai jeleire és tüneteire, és ha ezek közül bármelyik is jelentkezik, azonnal keresse fel kezelőorvosát;
· egy emlékeztető nők számára, hogy tájékoztassák kezelőorvosukat arról, ha szoptatnak;
· egy emlékeztető a fogamzóképes nők számára, ideértve a lánygyermekeket és szüleiket/gondviselőiket is arról, hogy
· hatékony fogamzásgátló módszert kell alkalmazni a teriflunomid‑kezelés ideje alatt és után;
· a kezelőorvos tájékoztatni fogja őket a magzatra gyakorolt esetleges kockázatokról és a hatékony fogamzásgátlás szükségességéről;
· a teriflunomid szedését azonnal abba kell hagyni, és azonnal fel kell keresni a kezelőorvost, ha a terhesség gyanúja felmerül.
· egy emlékeztető szülőknek/gondviselőknek vagy lánygyermekeknek arról, hogy:
· azonnal értesítsék a kezelőorvost a lánygyermek első menstruációjáról, hogy tájékoztatást kapjanak a magzatra gyakorolt lehetséges kockázatokról és a fogamzásgátlás szükségességéről.
· terhesség esetén:

· egy emlékeztető a beteg és a kezelőorvos számára a gyorsított eliminációs eljárásról.
· egy emlékeztető a beteg számára, hogy a Betegkártyát mutassa meg kezelése során az orvosoknak / egészségügyi személyzetnek (különösen sürgősségi ellátáskor, vagy ha új orvos /egészségügyi személyzet kezeli);
· a kezelés kezdetének első napját, valamint a felíró orvos elérhetőségi adatait szükséges feljegyezni.
3. Felhívás a beteg számára, hogy a betegtájékoztatót figyelmesen olvassa végig.
III. MELLÉKLET

CÍMKESZÖVEG ÉS BETEGTÁJÉKOZTATÓ

A. CÍMKESZÖVEG
A KÜLSŐ CSOMAGOLÁSON FELTÜNTETENDŐ ADATOK

DOBOZ
1.
A GYÓGYSZER NEVE
AUBAGIO 7 mg filmtabletta

teriflunomid

2.
HATÓANYAG(OK) MEGNEVEZÉSE

7 mg teriflunomidot tartalmaz filmtablettánként.

3.
SEGÉDANYAGOK FELSOROLÁSA
Laktózt is tartalmaz. További információkért lásd a betegtájékoztatót.
4.
GYÓGYSZERFORMA ÉS TARTALOM
28 filmtabletta
5.
AZ ALKALMAZÁSSAL KAPCSOLATOS TUDNIVALÓK ÉS AZ ALKALMAZÁS MÓDJA(I)
Alkalmazás előtt olvassa el a mellékelt betegtájékoztatót!

Szájon át történő alkalmazásra

6.
KÜLÖN FIGYELMEZTETÉS, MELY SZERINT A GYÓGYSZERT GYERMEKEKTŐL ELZÁRVA KELL TARTANI
A gyógyszer gyermekektől elzárva tartandó!

7.
TOVÁBBI FIGYELMEZTETÉS(EK), AMENNYIBEN SZÜKSÉGES
8.
LEJÁRATI IDŐ
Felhasználható:

9.
KÜLÖNLEGES TÁROLÁSI ELŐÍRÁSOK
10.
KÜLÖNLEGES ÓVINTÉZKEDÉSEK A FEL NEM HASZNÁLT GYÓGYSZEREK VAGY AZ ILYEN TERMÉKEKBŐL KELETKEZETT HULLADÉKANYAGOK ÁRTALMATLANNÁ TÉTELÉRE, HA ILYENEKRE SZÜKSÉG VAN

11.
A FORGALOMBA HOZATALI ENGEDÉLY JOGOSULTJÁNAK NEVE ÉS CÍME

Sanofi Winthrop Industrie

82 avenue Raspail

94250 Gentilly
Franciaország

12.
A FORGALOMBA HOZATALI ENGEDÉLY SZÁMA(I) 
EU/1/13/838/006 28 tabletta

13.
A GYÁRTÁSI TÉTEL SZÁMA
Lot

14.
A GYÓGYSZER ÁLTALÁNOS BESOROLÁSA RENDELHETŐSÉG SZEMPONTJÁBÓL
15.
AZ ALKALMAZÁSRA VONATKOZÓ UTASÍTÁSOK
16.
BRAILLE ÍRÁSSAL FELTÜNTETETT INFORMÁCIÓK
AUBAGIO 7 MG
17. EGYEDI AZONOSÍTÓ – 2D VONALKÓD
Egyedi azonosítójú 2D vonalkóddal ellátva.
18. EGYEDI AZONOSÍTÓ OLVASHATÓ FORMÁTUMA
PC

SN

NN

A KÖZBÜLSŐ CSOMAGOLÁSON FELTÜNTETENDŐ ADATOK

TÁRCA
1.
A GYÓGYSZER NEVE
AUBAGIO 7 mg filmtabletta

teriflunomid

2.
HATÓANYAG(OK) MEGNEVEZÉSE

7 mg teriflunomidot tartalmaz filmtablettánként.

3.
SEGÉDANYAGOK FELSOROLÁSA
Laktózt is tartalmaz. További információkért lásd a betegtájékoztatót.

4.
GYÓGYSZERFORMA ÉS TARTALOM
28 filmtabletta

5.
AZ ALKALMAZÁSSAL KAPCSOLATOS TUDNIVALÓK ÉS AZ ALKALMAZÁS MÓDJA(I)
Alkalmazás előtt olvassa el a mellékelt betegtájékoztatót!

Szájon át történő alkalmazásra

Naptári napok:
H
K
Sze

Csüt
P
Szo

Vas
További információ az Aubagio-ról

QR kód helye + www.qr-aubagio-sanofi.eu
6.
KÜLÖN FIGYELMEZTETÉS, MELY SZERINT A GYÓGYSZERT GYERMEKEKTŐL ELZÁRVA KELL TARTANI
A gyógyszer gyermekektől elzárva tartandó!

7.
TOVÁBBI FIGYELMEZTETÉS(EK), AMENNYIBEN SZÜKSÉGES
8.
LEJÁRATI IDŐ
Felhasználható:

9.
KÜLÖNLEGES TÁROLÁSI ELŐÍRÁSOK
10.
KÜLÖNLEGES ÓVINTÉZKEDÉSEK A FEL NEM HASZNÁLT GYÓGYSZEREK VAGY AZ ILYEN TERMÉKEKBŐL KELETKEZETT HULLADÉKANYAGOK ÁRTALMATLANNÁ TÉTELÉRE, HA ILYENEKRE SZÜKSÉG VAN

11.
A FORGALOMBA HOZATALI ENGEDÉLY JOGOSULTJÁNAK NEVE ÉS CÍME

Sanofi Winthrop Industrie

82 avenue Raspail

94250 Gentilly
Franciaország

12.
A FORGALOMBA HOZATALI ENGEDÉLY SZÁMA(I) 
13.
A GYÁRTÁSI TÉTEL SZÁMA
Lot

14.
A GYÓGYSZER ÁLTALÁNOS BESOROLÁSA RENDELHETŐSÉG SZEMPONTJÁBÓL
15.
AZ ALKALMAZÁSRA VONATKOZÓ UTASÍTÁSOK
16.
BRAILLE ÍRÁSSAL FELTÜNTETETT INFORMÁCIÓK
17.
EGYEDI AZONOSÍTÓ – 2D VONALKÓD
18.
EGYEDI AZONOSÍTÓ OLVASHATÓ FORMÁTUMA 
A BUBORÉKCSOMAGOLÁSON VAGY A FÓLIACSÍKON MINIMÁLISAN FELTÜNTETENDŐ ADATOK

BUBORÉKCSOMAGOLÁS A TÁRCÁHOZ
1.
A GYÓGYSZER NEVE
AUBAGIO 7 mg filmtabletta

2.
A FORGALOMBA HOZATALI ENGEDÉLY JOGOSULTJÁNAK NEVE
3.
LEJÁRATI IDŐ
Felh.:
4.
A GYÁRTÁSI TÉTEL SZÁMA
Lot

5.
EGYÉB INFORMÁCIÓK
A KÜLSŐ CSOMAGOLÁSON FELTÜNTETENDŐ ADATOK
DOBOZ
1.
A GYÓGYSZER NEVE
AUBAGIO 14 mg filmtabletta

teriflunomid
2.
HATÓANYAG(OK) MEGNEVEZÉSE

14 mg teriflunomidot tartalmaz filmtablettánként.
3.
SEGÉDANYAGOK FELSOROLÁSA
Laktózt is tartalmaz. További információkért lásd a betegtájékoztatót.
4.
GYÓGYSZERFORMA ÉS TARTALOM
14 filmtabletta

28 filmtabletta

84 filmtabletta (3 db 28 tablettát tartalmazó tárca)
98 filmtabletta (7 db 14 tablettát tartalmazó tárca)
10 × 1 filmtabletta
5.
AZ ALKALMAZÁSSAL KAPCSOLATOS TUDNIVALÓK ÉS AZ ALKALMAZÁS MÓDJA(I)
Alkalmazás előtt olvassa el a mellékelt betegtájékoztatót!

Szájon át történő alkalmazásra

6.
KÜLÖN FIGYELMEZTETÉS, MELY SZERINT A GYÓGYSZERT GYERMEKEKTŐL ELZÁRVA KELL TARTANI
A gyógyszer gyermekektől elzárva tartandó!

7.
TOVÁBBI FIGYELMEZTETÉS(EK), AMENNYIBEN SZÜKSÉGES
8.
LEJÁRATI IDŐ
Felhasználható:

9.
KÜLÖNLEGES TÁROLÁSI ELŐÍRÁSOK
10.
KÜLÖNLEGES ÓVINTÉZKEDÉSEK A FEL NEM HASZNÁLT GYÓGYSZEREK VAGY AZ ILYEN TERMÉKEKBŐL KELETKEZETT HULLADÉKANYAGOK ÁRTALMATLANNÁ TÉTELÉRE, HA ILYENEKRE SZÜKSÉG VAN

11.
A FORGALOMBA HOZATALI ENGEDÉLY JOGOSULTJÁNAK NEVE ÉS CÍME

Sanofi Winthrop Industrie

82 avenue Raspail

94250 Gentilly
Franciaország
12.
A FORGALOMBA HOZATALI ENGEDÉLY SZÁMA(I) 
EU/1/13/838/001 14 tabletta 

EU/1/13/838/002 28 tabletta

EU/1/13/838/003 84 tabletta

EU/1/13/838/004 98 tabletta 

EU/1/13/838/005 10 x 1 tabletta
13.
A GYÁRTÁSI TÉTEL SZÁMA
Lot
14.
A GYÓGYSZER ÁLTALÁNOS BESOROLÁSA RENDELHETŐSÉG SZEMPONTJÁBÓL
15.
AZ ALKALMAZÁSRA VONATKOZÓ UTASÍTÁSOK
16.
BRAILLE ÍRÁSSAL FELTÜNTETETT INFORMÁCIÓK
AUBAGIO 14 MG
17.
EGYEDI AZONOSÍTÓ – 2D VONALKÓD
Egyedi azonosítójú 2D vonalkóddal ellátva.
18.
EGYEDI AZONOSÍTÓ OLVASHATÓ FORMÁTUMA
PC

SN

NN

A KÖZBÜLSŐ CSOMAGOLÁSON FELTÜNTETENDŐ ADATOK
TÁRCA
1.
A GYÓGYSZER NEVE
AUBAGIO 14 mg filmtabletta

teriflunomid

2.
HATÓANYAG(OK) MEGNEVEZÉSE

14 mg teriflunomidot tartalmaz filmtablettánként.

3.
SEGÉDANYAGOK FELSOROLÁSA
Laktózt is tartalmaz. További információkért lásd a betegtájékoztatót.
4.
GYÓGYSZERFORMA ÉS TARTALOM
14 filmtabletta

28 filmtabletta
5.
AZ ALKALMAZÁSSAL KAPCSOLATOS TUDNIVALÓK ÉS AZ ALKALMAZÁS MÓDJA(I)
Alkalmazás előtt olvassa el a mellékelt betegtájékoztatót!

Szájon át történő alkalmazásra

Naptári napok
H
K
Sze

Csüt
P
Szo

Vas

További információ az Aubagio-ról

QR kód helye + www.qr-aubagio-sanofi.eu
6.
KÜLÖN FIGYELMEZTETÉS, MELY SZERINT A GYÓGYSZERT GYERMEKEKTŐL ELZÁRVA KELL TARTANI
A gyógyszer gyermekektől elzárva tartandó!

7.
TOVÁBBI FIGYELMEZTETÉS(EK), AMENNYIBEN SZÜKSÉGES
8.
LEJÁRATI IDŐ
Felhasználható:

9.
KÜLÖNLEGES TÁROLÁSI ELŐÍRÁSOK
10.
KÜLÖNLEGES ÓVINTÉZKEDÉSEK A FEL NEM HASZNÁLT GYÓGYSZEREK VAGY AZ ILYEN TERMÉKEKBŐL KELETKEZETT HULLADÉKANYAGOK ÁRTALMATLANNÁ TÉTELÉRE, HA ILYENEKRE SZÜKSÉG VAN

11.
A FORGALOMBA HOZATALI ENGEDÉLY JOGOSULTJÁNAK NEVE ÉS CÍME

Sanofi Winthrop Industrie

82 avenue Raspail

94250 Gentilly
Franciaország

12.
A FORGALOMBA HOZATALI ENGEDÉLY SZÁMA(I) 
13.
A GYÁRTÁSI TÉTEL SZÁMA
Lot
14.
A GYÓGYSZER ÁLTALÁNOS BESOROLÁSA RENDELHETŐSÉG SZEMPONTJÁBÓL

15.
AZ ALKALMAZÁSRA VONATKOZÓ UTASÍTÁSOK
16.
BRAILLE ÍRÁSSAL FELTÜNTETETT INFORMÁCIÓK
17.
EGYEDI AZONOSÍTÓ – 2D VONALKÓD
18.
EGYEDI AZONOSÍTÓ OLVASHATÓ FORMÁTUMA
A BUBORÉKCSOMAGOLÁSON VAGY A FÓLIACSÍKON MINIMÁLISAN FELTÜNTETENDŐ ADATOK

ADAGONKÉNT PERFORÁLT BUBORÉKCSOMAGOLÁS
1.
A GYÓGYSZER NEVE

AUBAGIO 14 mg tabletta

teriflunomid

2.
A FORGALOMBA HOZATALI ENGEDÉLY JOGOSULTJÁNAK NEVE
Sanofi Winthrop Industrie

3.
LEJÁRATI IDŐ

Felh.:

4.
A GYÁRTÁSI TÉTEL SZÁMA
Lot
5.
EGYÉB INFORMÁCIÓK

A BUBORÉKCSOMAGOLÁSON VAGY A FÓLIACSÍKON MINIMÁLISAN FELTÜNTETENDŐ ADATOK
BUBORÉKCSOMAGOLÁS A TÁRCÁHOZ
1.
A GYÓGYSZER NEVE

AUBAGIO 14 mg

2.
A FORGALOMBA HOZATALI ENGEDÉLY JOGOSULTJÁNAK NEVE

3.
LEJÁRATI IDŐ

Felh.:

4.
A GYÁRTÁSI TÉTEL SZÁMA

Lot

5.
EGYÉB INFORMÁCIÓK



B. BETEGTÁJÉKOZTATÓ

Betegtájékoztató: Információk a beteg számára
AUBAGIO 7 mg filmtabletta 

AUBAGIO 14 mg filmtabletta
teriflunomid
Mielőtt elkezdi szedni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.
· Tartsa meg a betegtájékoztatót, mert a benne szereplő információkra a későbbiekben is szüksége lehet.
· További kérdéseivel forduljon kezelőorvosához vagy gyógyszerészéhez.

-
Ezt a gyógyszert az orvos kizárólag Önnek írta fel. Ne adja át a készítményt másnak, mert számára ártalmas lehet még abban az esetben is, ha a betegsége tünetei az Önéhez hasonlóak.

· Ha Önnél bármilyen mellékhatás jelentkezik, tájékoztassa erről kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. Lásd 4. pont.
A betegtájékoztató tartalma:
1.
Milyen típusú gyógyszer az AUBAGIO és milyen betegségek esetén alkalmazható?
2.
Tudnivalók az AUBAGIO alkalmazása előtt

3.
Hogyan kell szedni az AUBAGIO-t?
4.
Lehetséges mellékhatások
5.
Hogyan kell az AUBAGIO-t tárolni?
6.
A csomagolás tartalma és egyéb információk

1.
Milyen típusú gyógyszer az AUBAGIO és milyen betegségek esetén alkalmazható?
Milyen típusú gyógyszer az AUBAGIO?
Az AUBAGIO hatóanyaga a teriflunomid. Ez egy úgynevezett immunmoduláns szer, az immunrendszert szabályozza, így korlátozza annak támadását az idegrendszer ellen.
Milyen betegségek esetén alkalmazható az AUBAGIO?

Az AUBAGIO relapszáló‑remittáló szklerózis multiplexben (RRSM) szenvedő felnőtt és (10 éves és idősebb) gyermek és serdülő betegek kezelésére szolgál.
Milyen betegség a szklerózis multiplex?

A szklerózis multiplex (rövidítve: SM) hosszan tartó betegség, amely a központi idegrendszerre van hatással. A központi idegrendszer az agyból és a gerincvelőből áll. A szklerózis multiplexben kialakuló gyulladás károsítja a központi idegrendszer idegeit körülvevő hüvelyt (az úgynevezett mielint). A mielin elvesztését demielinizációnak nevezik. Ennek hatására az idegek nem fognak megfelelően működni.
Relapszáló szklerózis multiplexnek nevezik a betegségnek azt a formáját, amikor a beteg állapota időnként rosszabbodik, ilyenkor a nem megfelelően működő idegek miatt súlyosbodnak a testi tünetek (relapszus). Ezek a tünetek betegenként eltérhetnek, de általában köztük vannak az alábbiak:

•
járási nehézség;
• 
látászavarok;
• 
egyensúlyproblémák.

A relapszusok (visszaesések) elmúltával a tünetek teljesen eltűnhetnek, de idővel néhány tünet már a relapszusok között is fennmarad. Ez olyan testi akadályozottságot okozhat, amely megnehezítheti a napi életvitelt.
Hogyan hat az AUBAGIO?

Az AUBAGIO segít megvédeni a központi idegrendszert az immunrendszer támadásaitól azáltal, hogy korlátozza a fehérvérsejtek (limfociták) számának növekedését. Ez gátolja az SM-ben kialakuló, idegsejt‑károsodást okozó gyulladást.
2.
Tudnivalók az AUBAGIO alkalmazása előtt
Ne szedje az AUBAGIO-t:
· ha allergiás a teriflunomidra vagy a gyógyszer (6. pontban felsorolt) egyéb összetevőjére,

· ha teriflunomid‑ vagy leflunomid‑kezelés után jelentkezett már Önnél súlyos bőrkiütés vagy bőrhámlás, hólyagképződés és/vagy szájfekélyek,
· ha súlyos májproblémája van,
· ha Ön terhes vagy szoptat, illetve ha fennáll Önnél a terhesség lehetősége,

· ha olyan súlyos problémája van, amely hatással van az immunrendszerére, például szerzett immunhiányos szindróma (AIDS),

· ha súlyos csontvelőproblémája van, vagy ha vérében túl kevés a vörösvértest, a fehérvérsejt vagy a vérlemezke (trombocita),

· ha valamilyen súlyos fertőzése van,

· ha súlyos veseproblémája van, amely művesekezelést igényel,
· ha a vérében nagyon kevés a fehérje (hipoproteinémia),

Ha ezekben bizonytalan, beszéljen kezelőorvosával vagy gyógyszerészével, mielőtt elkezdi szedni ezt a gyógyszert.
Figyelmeztetések és óvintézkedések
Az AUBAGIO szedése előtt beszéljen kezelőorvosával vagy gyógyszerészével:
· ha májproblémája van és/vagy nagy mennyiségű alkoholt fogyaszt. Kezelőorvosa vérvételt kérhet annak ellenőrzésére, hogy mennyire jól működik az Ön mája; erre sor kerül a kezelés előtt és alatt is. Ha a vérvétel azt mutatja, hogy májbetegsége van, akkor kezelőorvosa leállíthatja az AUBAGIO-kezelést. Kérjük, olvassa el a 4. pontot.
- 
ha magasvérnyomás-betegsége van (hipertónia), függetlenül attól, hogy gyógyszerrel karbantartott-e a vérnyomása vagy sem. Az AUBAGIO növelheti a vérnyomást. Kezelőorvosa a kezelés megkezdése előtt, majd ezt követően rendszeresen ellenőrizni fogja az Ön vérnyomását. Kérjük, olvassa el a 4. pontot.

- 
ha fertőzése van. Az AUBAGIO szedésének megkezdése előtt kezelőorvosa ellenőrizni fogja, hogy elegendő fehérvérsejt és vérlemezke (trombocita) van-e az Ön vérében. Az AUBAGIO csökkenti a fehérvérsejtek számát a vérében, amely befolyásolhatja az Ön fertőzésekkel szembeni védekezőképességét. Kezelőorvosa olyankor is vérvételt fog kérni a fehérvérsejtek számának ellenőrzésére, ha Ön úgy érzi, hogy elkapott valamilyen fertőzést. Herpeszvírus okozta fertőzések, köztük ajakherpesz és övsömör (herpesz zoszter) fordulhat elő teriflunomid-kezeléssel kapcsolatban. Néhány esetben súlyos komplikációk jelentkeztek. Azonnal értesítse kezelőorvosát, ha úgy véli, hogy herpeszvírus okozta fertőzés tünetei jelentkeztek Önnél. Kérjük, olvassa el a 4. pontot.

-
ha súlyos bőrreakciója van.

· ha légzőszervi tüneteket észlel.
-
ha gyengeség, zsibbadás és fájdalom van a kezében és lábfejében.

-
ha oltást fog kapni.

-
ha leflunomidot szed az AUBAGIO‑val együtt.

-
ha most áll át az AUBAGIO‑ra vagy fordítva.

- 
ha egy specifikus vérvizsgálatra (kalciumszint-meghatározás) vár. Előfordulhat, hogy tévesen alacsonynak mérik a kalciumszintjét.
Beszéljen kezelőorvosával vagy gyógyszerészével:

· ha bőrfekélyek jelentkeznek Önnél, vagy sebgyógyulási zavart észlel az AUBAGIO-kezelés alatt;
· ha nagyobb műtétje lesz, vagy nemrég nagyobb műtéten esett át, vagy ha műtét után még nem gyógyult be a sebe. Az AUBAGIO sebgyógyulási zavarokat okozhat.
Légzőszervi reakciók

Tájékoztassa kezelőorvosát, ha megmagyarázhatatlan köhögés vagy nehézlégzés (légszomj) jelentkezik Önnél. Kezelőorvosa további vizsgálatokat írhat elő.

Gyermekek és serdülők
Az AUBAGIO nem alkalmazható 10 évesnél fiatalabb gyermekeknél, mivel ilyen korcsoportú SM-betegeknél nem végeztek vizsgálatokat.
A fent felsorolt figyelmeztetések és óvintézkedések a gyermekekre és a serdülőkre is vonatkoznak. A következő információk a gyermeknek és gondviselőiknek fontosak:
· a hasnyálmirigy gyulladását figyelték meg teriflunomiddal kezelt betegeknél. A kezelőorvos vérvizsgálatra küldheti gyermekét hasnyálmirigy-gyulladás gyanúja esetén.

Egyéb gyógyszerek és az AUBAGIO 
Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett, valamint szedni tervezett egyéb gyógyszereiről. Ez a vény nélkül kapható készítményekre is vonatkozik.
Különösen fontos, hogy tudassa kezelőorvosával vagy gyógyszerészével, ha az alábbi hatóanyagok valamelyikét szedi: 
· leflunomid, metotrexát, valamint más gyógyszerek, amelyek hatással vannak az immunrendszerre (ezeket általában immunszuppresszív gyógyszereknek vagy immunszuppresszánsoknak, immunmodulánsoknak nevezik);
· rifampicin – tuberkulózis vagy más fertőzések kezelésére alkalmazzák;
· karbamazepin, fenobarbitál, fenitoin – epilepszia kezelésére alkalmazzák;
· közönséges orbáncfű (gyógynövénykészítmény – depresszió kezelésére alkalmazzák);
· repaglinid, pioglitazon, nateglinid vagy roziglitazon – cukorbetegség kezelésére alkalmazzák;
· daunorubicin, doxorubicin, paklitaxel vagy topotekán – rosszindulatú daganatos betegség kezelésére alkalmazzák;
· duloxetin – depresszió kezelésére, illetve húgyúti inkontinencia vagy cukorbetegek vesebetegségének kezelésére alkalmazzák;
· aloszetron – súlyos hasmenés kezelésére alkalmazzák;
· teofillin – asztma kezelésére alkalmazzák;
· tizanidin – izomlazító;
· warfarin – vérhígító (antikoaguláns), vérrögképződés megelőzésére alkalmazzák;
· szájon át szedett fogamzásgátlók (etinilösztradiol, levonorgesztrel)
· cefaklór, benzilpenicillin (penicillin G), ciprofloxacin – fertőzések kezelésére alkalmazzák;
· indometacin, ketoprofén – fájdalomcsillapításra vagy gyulladás csökkentésére alkalmazzák;
· furoszemid – szívbetegség kezelésére alkalmazzák;
· cimetidin – gyomorsav csökkentésére alkalmazzák;
· zidovudin – AIDS kezelésére alkalmazzák;
· rozuvasztatin, szimvasztatin, atorvasztatin, pravasztatin – magas koleszterinszint kezelésére alkalmazzák; 
· szulfaszalazin – gyulladásos bélbetegség vagy reumás ízületi gyulladás kezelésére

· kolesztiramin – magas koleszterinszint kezelésére vagy májbetegség esetén a viszketés enyhítésére alkalmazzák;
· orvosi szén – a gyógyszerek vagy más anyagok felszívódásának csökkentésére alkalmazzák.
Terhesség és szoptatás

Ne szedje az AUBAGIO-t, ha Ön terhes, vagy azt hiszi, hogy terhes lehet. Ha az AUBAGIO-t terhesen kezdi szedni, vagy a szedése közben teherbe esik, megnő annak valószínűsége, hogy születendő gyermekénél rendellenességek jelentkeznek. Fogamzóképes nők kizárólag úgy szedhetik ezt a gyógyszert, ha közben megbízható fogamzásgátló módszert alkalmaznak.

Amikor az AUBAGIO-kezelésben részesülő lánygyermeke először menstruál, Önnek tájékoztatnia kell erről a kezelőorvost, aki ismertetni fogja a fogamzásgátló módszereket és a terhesség esetén fennálló, magzatra gyakorolt lehetséges kockázatokat.
Tájékoztassa kezelőorvosát, ha azt tervezi, hogy az AUBAGIO-kezelés befejezése után gyermeket szeretne: mielőtt megpróbál teherbe esni, vérvétellel ellenőrizni kell majd, hogy a véréből kiürült-e már ez a gyógyszer. A hatóanyag kiürülése természetes úton akár 2 évig is eltarthat. Ez a kiürülési folyamat néhány hét időtartam alatt is megvalósulhat bizonyos gyógyszerek szedésével, amelyek felgyorsítják az AUBAGIO távozását a szervezetből.
Mindkét esetben vérvétellel kell ellenőrizni, hogy a hatóanyag megfelelő mértékben kiürült-e az Ön szervezetéből, vagyis a vérében már olyan kevés AUBAGIO maradt, hogy biztonságosan teherbe eshet; ezt kezelőorvosának kell kimondania.
A laboratóriumi vizsgálatokkal kapcsolatos további információkért forduljon kezelőorvosához.
Ha az AUBAGIO-kezelés alatt, illetve a kezelés vége utáni két évben azt gyanítja, hogy terhes, akkor abba kell hagynia az AUBAGIO szedését és azonnal fel kell keresnie kezelőorvosát egy terhességi teszt elvégzése érdekében. Ha a teszt azt mutatja, hogy Ön terhes, akkor kezelőorvosa javasolhat bizonyos gyógyszereket, amelyek gyorsan és hatékonyan kiürítik az AUBAGIO-t az Ön szervezetéből, és így csökkenhet a születendő gyermekét fenyegető kockázat.
Fogamzásgátlás

Az AUBAGIO-kezelés alatt végig és a kezelés után is hatékony fogamzásgátlást kell alkalmaznia. A teriflunomid még sokáig a vérében marad azután is, hogy már nem szedi a gyógyszert. Ezért a kezelés vége után is folytatni kell a hatékony fogamzásgátlást.

- 
Ezt mindaddig be kell tartani, amíg a vérében lévő AUBAGIO elég alacsony szintre nem csökken – ezt kezelőorvosa fogja ellenőrizni.

- 
Beszélje meg kezelőorvosával, hogy melyik a legalkalmasabb fogamzásgátlási módszer az Ön számára; és olyankor is beszéljen vele, ha valamilyen oknál fogva változtatni kell a fogamzásgátlási módszeren.

Ne szedje az AUBAGIO-t, amíg szoptat, mert a teriflunomid bekerül az anyatejbe.
A készítmény hatásai a gépjárművezetéshez és gépek kezeléséhez szükséges képességekre
Az AUBAGIO szédülést okozhat, ami ronthatja az Ön koncentráló- és a reakcióképességét. Ha ilyen mellékhatást észlel, ne vezessen járművet és ne kezeljen gépet.
Az AUBAGIO laktózt tartalmaz
Az AUBAGIO laktózt (tejcukrot) tartalmaz. Amennyiben kezelőorvosa már korábban figyelmeztette Önt, hogy bizonyos cukrokra érzékeny, keresse fel kezelőorvosát, mielőtt elkezdi szedni ezt a gyógyszert.
Az AUBAGIO nátriumot tartalmaz

A készítmény kevesebb mint 1 mmol (23 mg) nátriumot tartalmaz tablettánként, azaz gyakorlatilag „nátriummentes”.

3.
Hogyan kell szedni az AUBAGIO-t? 
Az AUBAGIO-kezelést szklerózis multiplex kezelésében jártas orvos fogja felügyelni.

A gyógyszert mindig a kezelőorvos által elmondottaknak megfelelően szedje. Amennyiben nem biztos abban, hogyan alkalmazza a gyógyszert, kérdezze meg kezelőorvosát.
Felnőttek

A készítmény ajánlott adagja naponta egy 14 mg-os tabletta.
Gyermekek és serdülők (10 évesek és idősebbek)
Az adag a testtömegtől függ:

· 40 kg testtömeg feletti gyermekeknél és serdülőknél: naponta egy 14 mg-os tabletta;
· 40 kg vagy ennél alacsonyabb testtömegű gyermekeknél és serdülőknél: naponta egy 7 mg-os tabletta.
Azoknál a gyermekeknél és serdülőknél, akiknek a testtömege már stabilan 40 kg felett van, a kezelőorvos napi 14 mg-os adagot ír elő.

Az alkalmazással kapcsolatos tudnivalók és az alkalmazás módja

Az AUBAGIO-t szájon át kell bevenni. Az AUBAGIO-t naponta egyszer kell bevenni, egy adagban, bármely napszakban. 
A tablettát egészben, vízzel kell lenyelni.

Az AUBAGIO étkezés közben vagy attól függetlenül is bevehető.

Ha az előírtnál több AUBAGIO-t vett be
Ha túl sok AUBAGIO-t vett be, azonnal hívja fel kezelőorvosát. A 4. pontban leírt mellékhatásokhoz hasonlókat tapasztalhat. 
Ha elfelejtette bevenni az AUBAGIO-t 
Ne vegyen be kétszeres adagot a kihagyott adag pótlására. Vegye be a következő adagot a tervezett időpontban.
Ha idő előtt abbahagyja az AUBAGIO szedését 
Kezelőorvosával való előzetes megbeszélés nélkül ne hagyja abba az AUBAGIO szedését, és ne is módosítsa az adagolást.

Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát vagy gyógyszerészét. 

4.
Lehetséges mellékhatások
Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.
Ez a gyógyszer a következő mellékhatásokat okozhatja.

Súlyos mellékhatások

Egyes mellékhatások súlyosak lehetnek vagy súlyossá válhatnak. Azonnal szóljon kezelőorvosának, ha ezek bármelyikét észleli.
Gyakori (10‑ből legfeljebb 1 beteget érinthet)
· a hasnyálmirigy gyulladása, amelynek tünete lehet a hasi fájdalom, hányinger és hányás (gyakorisága: gyermekeknél és serdülőknél gyakori, felnőtteknél nem gyakori).
Nem gyakori (100‑ból legfeljebb 1 beteget érinthet)
· allergiás reakciók, melyek tünetei közé tartozhat a bőrkiütés, csalánkiütés, az ajak, a nyelv és az arc duzzanata vagy a légzési nehézség;
· súlyos bőrreakciók, melyek tünetei közé tartozhatnak a bőrkiütés, a hólyagképződés, a láz vagy a szájfekélyek;
· súlyos fertőzések vagy szepszis (vérmérgezés, egy potenciálisan életet veszélyeztető fertőzéstípus) melyek tünetei között szerepelhet a magas láz, reszketés, hidegrázás, csökkent vizeletürítés vagy zavartság;
· tüdőgyulladás, melynek tünetei közé tartozik a légszomj vagy a tartós köhögés.
Nem ismert gyakoriságú (a gyakoriság a rendelkezésre álló adatokból nem állapítható meg)
· súlyos májbetegség, melynek tünetei az alábbiak lehetnek: a bőr és a szemfehérje sárgás elszíneződése, a normálisnál sötétebb színű vizelet, a megmagyarázhatatlan hányinger vagy hányás, illetve hasi fájdalom.

Egyéb mellékhatások a következő gyakorisággal fordulhatnak elő
Nagyon gyakori (10-ből több mint 1 beteget érinthet)
· fejfájás;
· hasmenés, hányinger;
· vérvizsgálat által kimutatott, emelkedett GPT- (ALAT-) érték (bizonyos májenzimek emelkedett szintje a vérben);
· a haj elvékonyodása.
Gyakori (10-ből legfeljebb 1 beteget érinthet)

-
influenza, felső légúti fertőzés, húgyúti fertőzés, hörgőgyulladás, arcüreggyulladás, torokfájás, nyelési nehézség, hólyaghurut, vírusos gyomor- és bélfertőzés, fogfertőzés, gégegyulladás, gombás fertőzés a lábon;
-
herpeszvírus okozta fertőzések; köztük ajakherpesz és övsömör (herpesz zoszter) olyan tünetekkel, mint: hólyagok megjelenése; égő érzés; viszketés; zsibbadás vagy a bőr fájdalma ; jellemzően a felsőtest vagy az arc egyik oldalán; valamint egyéb tünetek, mint a láz és gyengeség;
-
vérvizsgálat által kimutatott: csökkent vörösvértestszám (vérszegénység), eltérések a májenzimszintekben és a fehérvérsejtszámban (lásd 2. pont), valamint egy izomenzim (a kreatin-foszfokináz) szintjének megemelkedése;
-
enyhe allergiás reakciók;
-
szorongás;
-
bizsergés; gyengeség, zsibbadás, bizsergés vagy fájdalom a derékban vagy a lábszárban (isiász); zsibbadás, égő érzés, bizsergés vagy fájdalom a kézben és az ujjakban (kéztőalagút szindróma);

· szívdobogásérzés;
-
vérnyomás‑emelkedés;
-
hányás, fogfájás, a has felső részét érintő fájdalom;
-
bőrkiütések, pattanások (akne);
-
fájdalom az ínakban, ízületekben, csontokban vagy izmokban (muszkuloszkeletális fájdalom);
-
a szokottnál gyakoribb vizelési inger;
-
erős menstruációs vérzés;
-
fájdalom;
-
erőtlenség vagy gyengeség (aszténia);
-
fogyás.
Nem gyakori (100-ból legfeljebb 1 beteget érinthet)
-
a vérlemezkék számának csökkenése (enyhe trombocitopénia);
-
fokozott érzékelés vagy érzékenység, főként a bőrön; szúró vagy lüktető fájdalom egy vagy több ideg mentén, a kar vagy láb idegeiben jelentkező probléma (perifériás neuropátia);
· köröm-rendellenességek, súlyos bőrreakciók;
· poszttraumás fájdalom;
· pikkelysömör (pszoriázis);
· a száj/ajkak gyulladása;
· a vér rendellenes zsírszintje;
· vastagbélgyulladás (kólitisz).
Ritka (1000-ből legfeljebb 1 beteget érinthet)
-
májgyulladás vagy májkárosodás.
Nem ismert gyakoriságú (a gyakoriság a rendelkezésre álló adatokból nem állapítható meg)
· magas vérnyomás a tüdőben.
Gyermekek és serdülők (10 évesek és idősebbek)

A fent felsorolt mellékhatások a gyermekekre és a serdülőkre is vonatkoznak. A következő kiegészítő információ a gyermeknek, serdülőknek és gondviselőiknek fontosak:
Gyakori (10-ből legfeljebb 1 beteget érinthet)

· a hasnyálmirigy gyulladása.
Mellékhatások bejelentése

Ha Önnél bármilyen mellékhatás jelentkezik, tájékoztassa kezelőorvosát. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül. 

A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.
5.
Hogyan kell az AUBAGIO-t tárolni?
A gyógyszer gyermekektől elzárva tartandó!

A dobozon és a tárcán feltüntetett lejárati idő (Felhasználható:) után ne szedje ezt a gyógyszert. A lejárati idő az adott hónap utolsó napjára vonatkozik.

Ez a gyógyszer nem igényel különleges tárolást.
Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.
6.
A csomagolás tartalma és egyéb információk

Mit tartalmaz az AUBAGIO?
A készítmény hatóanyaga a teriflunomid.
AUBAGIO 7 mg filmtabletta

· 7 mg teriflunimidot tartalmaz filmtablettánként.
· Egyéb összetevők: laktóz‑monohidrát, kukoricakeményítő, mikrokristályos cellulóz, nátrium‑keményítő‑glikolát („A” típusú), hidroxipropilcellulóz, magnézium‑sztearát, hipromellóz, titán‑dioxid (E171), talkum, makrogol 8000, indigókármin alumínium lakk (E132), és sárga vas‑oxid (E172) (lásd 2 pon t „Az Aubagio laktózt tartalmaz”).

AUBAGIO 14 mg filmtabletta
· 14 mg teriflunimidot tartalmaz filmtablettánként.
· Egyéb összetevők: laktóz‑monohidrát, kukoricakeményítő, mikrokristályos cellulóz, nátrium‑keményítő‑glikolát („A” típusú), hidroxipropilcellulóz, magnézium‑sztearát, hipromellóz, titán‑dioxid (E171), talkum, makrogol 8000, indigókármin alumínium lakk (E132) (lásd 2 pont „Az Aubagio laktózt tartalmaz”).
Milyen az AUBAGIO külleme és mit tartalmaz a csomagolás?
AUBAGIO 7 mg filmtabletta (tabletta)

Nagyon halvány zöldes-kékes szürke vagy halvány zöldeskék, hatszög alakú, egyik oldalán („7”) mélynyomású jelöléssel, másik oldalán bevésett cégemblémával ellátott 7,5 mm-es filmtabletta.

Az AUBAGIO 7 mg filmtabletta dobozban kerül forgalomba, melynek tartalma: 28 tablettát tartalmazó, tárcába illesztett buborékcsomagolás.
AUBAGIO 14 mg filmtabletta (tabletta)
Halványkék vagy pasztellkék, ötszög alakú, egyik oldalán („14”) mélynyomású jelöléssel, másik oldalán bevésett cégemblémával ellátott 7,5 mm-es filmtabletta.
Az AUBAGIO 14 mg filmtabletta dobozban kerül forgalomba, melynek tartalma:
· 14, 28, 84 vagy 98 filmtablettát tartalmazó, tárcába illesztett buborékcsomagolás;
· 10 × 1 filmtabletta adagonként perforált buborékcsomagolás.

Nem feltétlenül mindegyik kiszerelés kerül kereskedelmi forgalomba.
A forgalomba hozatali engedély jogosultja
Sanofi Winthrop Industrie

82 avenue Raspail

94250 Gentilly
Franciaország 

Gyártó
Opella Healthcare International SAS

56, Route de Choisy

60200 

Compiègne

Franciaország

Sanofi Winthrop Industrie 

30-36, avenue Gustave Eiffel

37100 Tours

Franciaország
A készítményhez kapcsolódó további kérdéseivel forduljon a forgalomba hozatali engedély jogosultjának helyi képviseletéhez:

	België/Belgique/Belgien

Sanofi Belgium

Tel/Tél/Tel : +32 (0)2 710 54 00


	Lietuva

Swixx Biopharma UAB

Tel: +370 5 236 91 40

	България

Swixx Biopharma EOOD

Тел.: +359 (0)2 4942 480
	Luxembourg/Luxemburg

Sanofi Belgium 

Tél/Tel: +32 (0)2 710 54 00 (Belgique/Belgien)



	Česká republika

Sanofi s.r.o.
Tel: +420 233 086 111


	Magyarország

SANOFI-AVENTIS Zrt.
Tel: +36 1 505 0050



	Danmark

Sanofi A/S

Tlf: +45 45 16 70 00

	Malta

Sanofi S.r.l.
Tel: +39 02 39394275

	Deutschland

Sanofi-Aventis Deutschland GmbH

Tel.: 0800 04 36 996

Tel. aus dem Ausland: +49 69 305 70 13


	Nederland

Sanofi B.V.

Tel: +31 20 245 4000

	Eesti

Swixx Biopharma OÜ 

Tel: +372 640 10 30
	Norge

sanofi-aventis Norge AS

Tlf: +47 67 10 71 00



	Ελλάδα

Sanofi-Aventis Μονοπρόσωπη ΑΕΒΕ
Τηλ: +30 210 900 16 00


	Österreich

sanofi-aventis GmbH

Tel: +43 1 80 185 – 0



	España

sanofi-aventis S.A.
Tel: +34 93 485 94 00


	Polska

Sanofi Sp. z o.o. 

Tel: +48 22 280 00 00



	France

Sanofi Winthrop Industrie
Tél: 0 800 222 555

Appel depuis l’étranger: +33 1 57 63 23 23


	Portugal

Sanofi - Produtos Farmacêuticos, Lda

Tel: +351 21 35 89 400



	Hrvatska

Swixx Biopharma d.o.o.

Tel: +385 1 2078 500
	România

Sanofi Romania SRL

Tel: +40 (0) 21 317 31 36



	Ireland

sanofi-aventis Ireland Ltd. T/A SANOFI

Tel: +353 (0) 1 403 56 00
	Slovenija

Swixx Biopharma d.o.o. 

Tel: +386 1 235 51 00


	Ísland

Vistor ehf.

Sími: +354 535 7000


	Slovenská republika

Swixx Biopharma s.r.o.

Tel: +421 2 208 33 600

	Italia

Sanofi S.r.l.

Tel: 800536389

	Suomi/Finland

Sanofi Oy

Puh/Tel: +358 (0) 201 200 300



	Κύπρος

C.A. Papaellinas Ltd.

Τηλ: +357 22 741741
	Sverige

Sanofi AB 

Tel: +46 (0) 8 634 5000



	Latvia
 Swixx Biopharma SIA 

Tel: +371 6 616 47 50
	





A betegtájékoztató legutóbbi felülvizsgálatának dátuma: 
Egyéb információforrások
A gyógyszerről részletes információ az Európai Gyógyszerügynökség internetes honlapján (https://www.ema.europa.eu) található. 
A betegtájékoztatót és a biztonságossági információkat tartalmazó betegkártyát a lenti QR-kód leolvasásával is elérheti.
QR kód helye + www.qr-aubagio-sanofi.eu
 EQ 1
 EQ 54

